Edward Hopper (22 a viz Gouere 1882 e Nyack - 15 a viz Mae 1967 e New York) a oa ul livour hag un engraver stadunanat a labouras dreist-holl e New York, ma oa e stal-labour. Gwelet eo evel un an eus arzourien an naturalouriezh amerikan peogwir e livas dreist-holl buhez pemdez ar renkadoù etre. Er penn-kentañ e livas gweledvaoù parizian ha goude-se e livas gweledvadoù amerikan. En e livadurioù e weler kemmoù ar vuhez sokial er Stadoù-Unanet. Livañ a reas dreist-holl eoullivadurioù, ha sevel a reas ivez skritelloù, engravadurioù, dourioù-kreñv ha dourlivadurioù. En ul lodenn vras eus e oberennoù e weler hiraezh a-zivout Amerika an amzer-dremenet, hag ivez an diforc'h etre an natur hag ar bed modern. Peurliesañ e kinnig tudennoù o-unan ha melkonius.\n1.1 Stummañ ha beajoù da Europa\n1.2 Diskouezadegoù kentañ\n2.1 Perzhioù hag emdroadur\n2.2 Dodennoù pennañ\n2.2.1 Gweledvaoù war ar maez\n2.2.2 Gweledvaoù kêr\n2.2.4 Livañ kevredigezh ar Stadoù-Unanet\n2.2.5 Livañ an digenvez, ar velkoni hag an arallekadur\n2.3 Awen ha levezon\n2.4 Oberennoù Edward Hopper\nStummañ ha beajoù da Europa[kemmañ | kemmañ ar vammenn]\nEdward Hopper a voe ganet e Nyack d'an 22 a viz Gouere 1882. E dud a oa gwerzherien merserezh Mont a reas d'ur skol brevez ha da lise ar gêr ma voe ganet enni. Goude-se ez eas da New York ma teskas ar vicher skeudenner e New York School of Illustrating. E 1900 ez eas da New York School of Art. Eno e kejas ouzh George Bellows, Guy Pène du Bois, Patrick Henry Bruce, Walter Pach, Rockwell Kent ha Norman Raeben. E-touez e gelennerien e voe Robert Henri (1865-1929), ha gantañ e teskas Hopper skeudenniñ senennoù gwirheñvel ar vuhez e kêr.\nA-benn peurglokaat e stummadur ez eas teir gwech da Bariz etre 1906 ha 1910. Gweladenniñ a reas meur a vro all en Europa : an Izelvroioù (Amsterdam ha Haarlem), ar Rouantelezh Unanet (Londrez), Spagn (Madrid, Toledo), Alamagn (Berlin) ha Belgia (Brusel). E-keit ha ma oa en Europa e livas un tregont oberenn bennak. En Europa e kejas ivez ouzh arzouerien amerikan all hag e voe dedennet gant al luc'hskeudenniñ a-drugarez da Eugène Atget. Plijet-bras e voe gant Bro-c'hall ha he sevenadur : pa zistroas d'ar Stadoù-Unanet e kendalc'has da lenn levrioù gallek ha da skrivañ e galleg ivez. Gouest e oa da zibunañ barzhonegoù Verlaine.\nDiskouezadegoù kentañ[kemmañ | kemmañ ar vammenn]\nWashington Square North, ar straed ma oa stal-labour Edward Hopper\nE 1908 en em stalias da vat e New York ma reas tresadennoù bruderezh ha ma oe skeudenner, met ne voe ket plijet-bras gant ar vicher. D'ar mare-se ne live ket kalz, nemet e-pad an hañv. Kemer a reas perzh e meur a ziskouezadeg a-stroll e New York : e 1908 en Harmonie Club hag e 1912 e Mac Dowell Club. E 1909 e werzhas un daolenn evit ar wech kentañ hag en em stalias en ur studio e Washington Square e karter Greenwich Village. E 1915 e savas dourioù-kreñv evit ar wech kentañ ha brudet e teuas da vezañ a-drugraez d'un diskouezadeg e Mac Dowell Club. Brudet e voe da vat etre an daou Vrezel-bed pa voe gouestlet un diskouezadeg dezhañ e-unan e Whitney Studio Club (1920) E 1924 e timezas gant Josephine Verstille Nivison. E 1933 e prenjont un dachenn Cap Cod ma lakjont sevel un ti hag ur stal-labour.\nE 1925 ec'h echuas Edward Hopper e daolennThe House by the Railroad, a zo gwelet evel unan eus e bennoberennoù. Ken abred hag e 1930 e vo prenet gant Museum of Modern Art. Er memes bloavezh e voe prenet Early Sunday Morning gant Whitney Museum of American Art.\nE 1933 e voe kinniget evit ar wech kentañ un diskouezadeg eus holl oberenn Hopper e Museum of Modern Art New York. E 1939 e kemeras perzh e juri Carnegie Institute hag e 1945 e voe dilennet en avant National Institute of Arts and Letters. E 1952 e voe diskouezet e oebrennoù e Diskouezadeg daouvloaziek Venezia. E 1953 e voe anvet Doctor of Fine Arts gant Art Institute of Chicago. Mervel a reas Hopper d'ar 15 a viz Mae 1967 en e stal-labour e Washington Square e New York. E wreg, anvet Josephine Nivison hag a oa livourez ivez, a varvas dek miz goude, ha reiñ a reas he oberennoù da Whitney Museum of American Art. Oberennoù pouezus all a zo e MoMA New York hag en Art Institute Chicago.\nPerzhioù hag emdroadur[kemmañ | kemmañ ar vammenn]\nE taolennoù kentañ Edward Hopper e weler Pariz, dreist-holl ar Saena ha mirdi al Louvre (Le Pont des Arts, 1907 ; Après-midi de juin, 1907 ; The Louvre in a Thuderstorm, 1909 ; Le Pavillon de Flore, 1909). Goude e chomadenn e Pariz (1906-1910) e kendalc'has d alivañ taolennoù a denne da Vro-C'hall ur wech distro d'ar Stadoù-Unanet : Soir bleu (1914) ha flemmskeudennoù parizian (bloavezhioù 1920). Bras e voe levezon gweledvaoù Europa war Hopper.\nP'edo e Pariz e weladennas mirdioù ha diskouezadegoù ha dedennet e voe gant an drivliadelourien (a-drugarez da bPatrick Henry Bruce), ar faouvouriezh hag ivez oberennoù ar vistri izelvroat (Johannes Vermeer, Rembrandt) : pa'z eas d'an Izelvroioù e voe entanet gant An dro-c'hed en noz gant Rembrandt. P'edo e Bro-C'hall e voe entanet gant oberennoù Edgar Degas. Ne voe ket dedennet Hopper gant taolioù-arnod ar gubourien met kentoc'h gant an arzourien wirvoudel (Gustave Courbet, Honoré Daumier, Jean-François Millet). O levezon a weler en e oberennoù kentañ. En daolenn Le Pavillon de Flore (1909, Whitney Museum of American Art, New York) e kaver elfennoù a adkaver en e oberenn a-bezh : diazezet eo an daolenn war un nebeud stummoù mentoniezh eeun, abladennoù livioù bras, hag elfennoù arkitektouriezh (linennoù serzh, re a-blaen ha re skij) a ya d'ober framm diabarzh an taolennoù.\nPa zistroas d'ar Stadoù-Unanet e savas Edward Hopper dourioù-kreñv (1915-1923), skritelloù, engravadurioù (betek 1928) hag ivez dourlivadurioù, diwar atiz e wreg. Tamm-ha-tamm e tilezas gweledvaoù Pariz hag e stagas gant gweledvaoù ha tiez Bro-Saoz Nevez. Er bloavezhioù 1920 e livas taolennoù ma'z implijas livioù teñval, gell ha splann (The City, 1927, Windows, at Night, 1928, Early Sunday Morning, 1930). Pellaat a reas diouzh an drivliadelouriezh hag ec'h implijas abladennoù livioù ha kontrastoù. Ne reas ket kalz poltredoù, war-bouez un emboltred (1925-1930) ha damdresadennoù e wreg Josephine.\nAdstagañ a reas gant tudennoù e dibenn ar bloavezhioù 1920 : Chop Suey, 1929, Tables for Ladies (1930) ha Hotel Room (1931) a zo taolennoù ma weler merc'hed. Diwar 1938 e lakaas muioc'h a dudennoù oberiant en e daolennoù : Compartiment C, Car 293 (1938), Cape Cod Evening (1939), Nighthawks (1942).\nMuioc'h a zonder psikologel a gaver en dudennoù a livas er bloavezhioù 1950-1965 ha diskouez a reas tud o taremprediñ tud all autres (Summer Evening, 1947 ; Four Lane Road, 1956). Tamm-ha-tamm e lakaas splannoc'h ivez an diforc'h etre diabarzh ha diavaez. En taolennoù ma tiskouezas pezhioù e voe nebeutoc'h-nebeutañ a draoù enno : e Rooms by the Sea (1951) ez eo kuzhet an arrebeuri a-dreñv ur voger hag e Morning Sun (1952) n'eus nemet ur gwele er gambr. Tennañ a ra e daolennoù da eñvorennoù adsavet pe da senennoù leurenneiet kentoc'h evit da skeudennoù gwirheñvel. C'hoari a reas ivez gant ar perspektiverezh (Rooms by the Sea, 1951) evel ma reas René Magritte.\nDodennoù pennañ[kemmañ | kemmañ ar vammenn]\nGweledvaoù war ar maez[kemmañ | kemmañ ar vammenn]\nEdward Hopper a livas dreist-holl gweledvaoù war ar maez e biz ar Stadoù-Unanet : Cap Cod ha Bro-Saoz Nevez hag e dourioù-tan (Squam Light, 1912, Lighthouse Hill, 1927 ha The Lighthouse at Two Lights , 1929). E-pad e vuhez ez eas da Ganada (1923), beajiñ a reas e diabarzh ar Stadoù-Unanet (1925-1927, 1941) ha da Vec'hiko (1943, 1946, 1951, 1952), met daoust d'ar beajoù-se ez eo dreist-holl aodoù reter ar Stadoù-Unanet a livas. En e weledvaoù n'eus koulz lavarout den ebet : didud eo ar pezh a ginnig, er c'hontrol e tiskouez alies un hent (Road in Maine, 1914) pe un hent-houarn (Railroad Crossing, 1922-1923 ; Railroad Sunset, 1929). An hentoù a servij da skeudenniñ ar beajiñ, an amzer o tremen pe an troc'h etre sevenadurezh ha natur.\nGweledvaoù kêr[kemmañ | kemmañ ar vammenn]\nHopper a blije dezhañ gweledvaoù kêr New York ma oa bet o studiañ ha ma oa o labourat (The New York Restaurant, 1922; Manhattan Bridge Loop, 1928). Livañ a reas ivez kêrioù bihanoc'h (American Village, 1912; Office in a Small City, 1953). En e daolennoù e tiskouez perzhioù ar c'hêrioù modern : lec'hioù tremen (letioù, hentoù-houarn, straedoù), dudi (The New York Restaurant, 1922 ; The Circle Theater, 1936 ; New York Movie, 1939), labour (Conference at Night, 1949), kenwerzh (Drug Store, 1927) pe kejadennoù (Chop Suey, 1929; Nighthawks, 1942). En e oberennoù e weler Amerika vodern ar bloavezhioù 1930, ma tiorroas ar gennad tredeel : ne livas labouradeg ebet.\nMa c'hall labour Hopper hañvalout bezañ tost ouzh hini Norman Rockwell ez eus un diforc'h bras etrezo : skeudennerezh ar c'hêrioù bihan amerikan eo a vez kinniget gant Rockwell padal e tiskouez Hopper ez eus enno kement a zigenvez hag er c'hêrioù bras.\nTi e Cape Cod, damheñvel ouzh Coast Guard Station , 1927\nDedennet-tre e oa Hopper gant an arkitektouriezh ha kalz damdresadennoù savadurioù a savas p'edo e Pariz. Er bloavezhioù 1920 e teuas da vezañ brudet gant e zourlivadurioù ma tiskouez tiez an XIXvet kantved}. Arouezius eus an amzer-dremenet eo ar savadurioù livet gantañ, peurliesañ emaint gronnet gant gant an natur a seblant bezañ spontus. E taolennoù' zo ez eo ar savadur e-unan a seblant spontus evel en daolenn House by the Railroad (1925). Da-heul e livas meur a daolenn (senennoù e kêr pe war ar maez) ma vesk linennoù fin ha re ledan, gant kalz sklêrijenn ha gant tudennoù digenvez a seblant tapet en un trap.\nE livadurioù Edward Hopper e weler savaduriom ha tiez da veur a vare war an deiz, evel ma rae an drivliadelourien : diouzh ar mintin (Early Sunday Morning, 1930; Morning Sun, 1952) pe diouzh an noz (Cape Cod Evening, 1939; Railroad Sunset, 1929), pa'z a ar skeudoù war hiraat ha pa vez splannoc'h ar c'hontrastoù. E meur a daolenn e livas an noz ivez (Nighthawks, 1942; Rooms for Tourists, 1945; Conference at Night, 1949).\nLivañ kevredigezh ar Stadoù-Unanet[kemmañ | kemmañ ar vammenn]\nEn oberennoù Edward Hopper e weler buhez pemdez an Amerikaned (american way of life), kreñvaet eo efed an taolennoù gant munudoù gwirheñvel : bruderezh (Chop Suey, 1929), arrebeuri kêr (Early Sunday Morning, 1930). An hentoù-houarn, ar moteloù, an straedoù didud pe ar stalioù dour-tan a zo arouezius ivez eus ar vuhez er Stadoù-Unanet. E Nighthawks (1942, Art Institute of Chicago) e tiskouez deomp pratikoù digenvez en un diner. Bras eo ar c'hontrast etre diabarzh ar stal ma'z eus gouloù neon ha teñvalijenn an diavaez.\nE taolennoù Hopper e weler ivez ur gevredigezh o cheñch dre ma tiskouez bed ha buhez ar renkad etre, hag az eas war-raok e penn-kentañ an XXvet kantved. E Gas (1940) hag e Western Motel (1957) e weler ganedigezh kevredigezh ar c'hirri-tan. An hentoù, an hentoù-houarn hag ar pontoù a zo arouezioù eus ar vodernelezh, eus ar beajiñ hag eus mestroni tiriad ar Stadoù-Unanet. Gant Cobb's Barns, South Truro (1930-1933) e tiskouez deomp heuliad enkadenn 1929. Diskouez a ra an digenvez er c'hêrioù bras deomp hag ivez tudennoù o deus keuz eus Amerika gozh o vont diwar-wel.\nE taolennoù' zo e tiskouez ivez dieubidigezh ar merc'hed a oa kroget goude ar Brezel-bed kentañ : merc'hed livet o dremm betek re e Chop Suey (1929). Dilhad berr ha skañv (South Carolina Morning, 1955; Summer, 1943). Daoust ma'z a ar merc'hed war frankaat e vezont diskouezet bresk hag o-unan gant Hopper (A Woman in the Sun, 1961).\nHopper a livas ivez merc'hed en o noazh (Eleven AM, 1926; A Woman in the Sun, 1961), taolennoù a denn d'an erotegezh (High Noon, 1945) pe d'ar sellerezh (Night Windows, 1928; Morning in a City, 1944; Morning Sun, 1952).\nLabourat a reas ivez war an darempredoù paotr/plac'h : e Hotel Lobby (1943) e weler uc 'houblad kozh oc'h en em adkavout hag ur plac'h yaouank o lenn en tu-dehou. E Hotel by a Railroad (1952) e weler ur paotr o vutuniñ hag o sellout dre ar prenestr hag e wreg o lenn hep teurel pled outañ. E Cape Cod Evening (1939) e weler ur c'houblad yaouank o kaozeal en ul loggia. E Sunlight in a Cafeteria (1958) e weler ur paotr o sellout ouzh ur plac'h,sur a-walc'h e klasko koazeal ganti. Hag e-barzh Four Lane Road voies (1956) e seblant ar vaouez bezañ o c'hourdrouz e waz a seblant difrom.\nLivañ an digenvez, ar velkoni hag an arallekadur[kemmañ | kemmañ ar vammenn]\nTudennoù Hopper a zo dianv, evel patromoù. Pa seller ouzh o dremmoù ne weler tamm trivliad ebet, evel ma teufe an trivliadoù eus an endro m'emaint ennañ kentoc'h. Pa seller ouzh e daolennoù e verzer memestra an didrouz, ar velkoni, tennder hag argaserezh. Ar straedoù didud hag ar pezhioù bras a laka e dudennoù da vezañ pouezus ha tapet gant an arallekadur war un dro. Alies e kinnig Hopper al lenn da stourm ouzh an digenvez : Hotel Room (1931) pe Compartiment C, Car 293 (1938) e-touez livadurioù all. An tudennoù livet gantañ a seblant bezañ o c'hotoz un dra bennak ivez : e Summer (1943) e weler ur plac'h war-sav ouzh treuzoù un nor, evel ma vefe o c'hortoz e teufe unan bennak da gerc'hat anezhi. Difiñv eo an daolenn, war-bouez ar rideozioù. Da ziskouez an diforc'h etre diabarzh ha diavaez e'ch implijas Hopper prinistri, dorioù pe kontrastoù gouloù. En daolenn Rooms for Tourists (1945) ez eus gouloù en diabarzh padal ez eo teñval an diavaez. An aer pe ar gouloù e diabarzh ur pezh a ziskouez an emsell.\nAwen ha levezon[kemmañ | kemmañ ar vammenn]\nAwenet eo bet Edward Hopper gant oberennoù ar XVIIvet kantved ( Velázquez, Rembrandt, Vermeer) ha re an XIXvet kantved : Goya, Daumier, Manet. Plijout a rae kalz dezhañ oberennoù Edgar Degas, hag an doare ma kinnige an egor hag a linennoù beskellek a gaver en e daolennoù. Hopper a blije dezhañ ivez barzhonegoù Ralph Waldo Emerson ha kelennadur Carl Gustav Jung ha Sigmund Freud. Alies eo bet keñveriet e daolennoù gant pezhioù-c'hoari Henrik Ibsen (1828-1906).\nEdward Hopper a blije ar sinema dezhañ, ha gwelet e vez levezon ar 7vet arz en e oberennoù. Tennañ a ra labour Hopper d'al luc'hskeudenniñ, evel ma weler e (Office in a Small City (1953), American Village (1912), The City (1927), House by the Railroad (1925), ha Two Comedians (1965).\nEvit a sell ouzh Nighthawks (1942) e lavaras Hopper e oa bet levezonet gant an danevell The Killers gant Ernest Hemingway.\nMeur a filmaozer en deus implijet oberennoù Edward Hopper : Alfred Hitchcock a implijasHouse by the Railroad (1925) da batrom evit ti Psycho (1960). E daolenn Night Windows (1928) a laka da soñjal er film Rear Window (1954).\nMenegomp ivez George Stevens (Giant, 1956), Terrence Malick, Sam Mendes, Wim Wenders (Paris, Texas, 1984; The End of Violence, 1997), Tim Burton (Sleepy Hollow, 1999), Alan Rudolph (Choose me, 1984), Peter Greenaway (The Cook, the Thief, his Wife and her Lover , 1989), Warren Beatty (Dick Tracy, 1990), ar Vreudeur Coen (Barton Fink, 1991) pe c'hoazh Woody Allen (Sweet and Lowdown, 1999). Jackson Pollock, Francis Bacon hag Edward Hopper eo an tri livour a blij ar muiañ d'ar filmaozer stadunanat David Lynch.\nOberennoù Edward Hopper[kemmañ | kemmañ ar vammenn]\nLivadurioù pennañ Edward Hopper :\nPainter and Model 1902-1904 Whitney Museum of American Art livour, plac'h, noazhder, taolenn\nBridge in Paris 1906 Whitney Museum of American Art Pariz, pont\nLe Pont des Arts 1907 Whitney Museum of American Art Saena, pont, Louvre \nAprès-midi de juin 1907 Whitney Museum of American Art Louvre, Saena, pont\nLes lavoirs à Pont Royal 1907 Whitney Museum of American Art Saena, poull-kannañ, pont\nLouvre and Boat Landing 1907 Whitney Museum of American Art Louvre, Saena, kae-lestrañ\nThe El Station 1908 Whitney Museum of American Art ti-gar, hent-houarn \nSummer Interior 1909 Whitney Museum of American Art plac'h, kambr, gwele, noazhder \nThunderstorm 1909 Whitney Museum of American Art Louvre, Saena, pont, bagoù\nLe Pont Royal 1909 Whitney Museum of American Art Louvre, Saena, pont\nLe Quai des Grands Augustins 1909 Whitney Museum of American Art pont, straed, savadur\nLe pavillon de Flore 1909 Whitney Museum of American Art Louvre, Saena\nThe Wine Shop 1909 Whitney Museum of American Art tavarn, pont, koublad\nAmerican Village 1912 Whitney Museum of American Art straed, ti, kirri\nSquam Light 1912 tour-tan, tiez, bagoù\nQueensborough Bridge 1913 Whitney Museum of American Art New York, pont \nSoir bleu 1914 Whitney Museum of American Art furlukin, koublad, plac'h, sigaretennoù\nRoad in Maine 1914 Whitney Museum of American Art Maine, natur, hent \nBlackhead, Monhegan 1916-1919 Whitney Museum of American Art Maine, gweledva, mor \nStairways 1919 Whitney Museum of American Art diri, dor, koad\nThe New York Restaurant 1922 Muskegon Art Museum\nMichigan preti, koublad, plac'h \nRailroad Crossing 1922-1923 Whitney Museum of American Art hent-houarn, hent,\nHouse by the Railroad 1925 Museum of Modern Art hent-houarn, ti \nSelf-Portrait 1925-1930 Whitney Museum of American Art emboltred \nSunday 1926 Dastumad Phillips\nWashingon DC den, straed, savadurioù \nDrug Store 1927 Museum of Fine Arts, Boston apotikerezh, noz, straed \nLighthouse Hill 1927 Dallas Museum of Art tour-tan, ti, torgenn \nCoast Guard Station 1927 Montclair Art Museum ti\nAutomat 1927 Des Moines Art Center plac'h, tavarn, prenestr,\nThe City 1927 University of Arizona Museum of Art kêr, straedoù, savadurioù \nNight Windows 1928 Museum of Modern Art noz, prenestr,\nAmerican Art New York, hent-houarn, gouloù-straed\nRailroad Sunset 1929 Whitney Museum of American Art hent-houarn, gweledva, serr-noz \nThe Lighthouse at Two Lights 1929 Metropolitan Museum of Art tour-tan, ti \nChop Suey 1929 Dastumad prevez tavarn, merc'hed, koublad\nEarly Sunday Morning 1930 Whitney Museum of American Art straed, savadurioù,\nTables for Ladies 1930 Metropolitan Museum of Art preti, merc'hed\nSan Antonio tiez, torgennoù \nCobb's Barns, South Truro 1930-1933 Whitney Museum of American Art grañj, gweledva, torgennoù\nand Hartford 1931 Indianapolis Museum of Art hent-houarn, tiez, gwez\nHotel Room 1931 Diazezadur Thyssen-Bornemisza leti, kambr, gwele\nDauphinée House 1932 ACA Galleries hent-houarn, ti\nand Sculpture Garden leti, koublad, lenn \nMacomb’s Dam Bridge 1935 Brooklyn Museum pont, stêr\nThe Circle Theater 1936 Dastumad prevez c'hoariva, straed savadur\nCarnegie Institute Cap Cod, tiez \nCar 293 1938 Dastumad IBM Corporation tren, plac'h, lenn, pont \nNew York Movie 1939 Museum of Modern Art New York, sinema,\nWashington DC Cap Cod, koublad, ki, ti, koad \nGround Swell 1939 Corcoran Gallery of Art bag, mor, houlenn,\nGas 1940 Museum of Modern Art stal, paotr, koad, hent \nOffice at Night 1940 Walker Art Center (Minneapolis) burev, plac'h, paotr, prenestr \nNighthawks 1942 Art Institute of Chicago tavarn, plac'h, paotred,\nAmerican Art hent-houarn, tren, savadurioù\nHotel Lobby 1943 Indianapolis Museum of Art ostaleri, koublad, plac'h, lenn \nSummer 1943 Delaware Art Museum plac'h, savadur, prinistri\nSolitude 1944 Dastumad prevez ti, koad, hent\nMorning in a City 1944 Williams College Museum of Art plac'h, noazhder, kambr,\ngwele, prenestr, kêr\nRooms for Tourists 1945 Yale University Art Gallery ti, noz \nWest Palm Beach ti, koad \nSummer Evening 1947 Dastumad prevez koublad, noz, ti \nAmerican Art, Youngstown OH. ti, diri, paotr \nSeven AM 1948 Whitney Museum of American Art mintin, koad, ti\nNoon 1949 Dayton Art Institute ti, plac'h\nConference at Night 1949 Wichita Art Museum plac'h, paotred\nCape Cod Morning 1950 National Museum of American Art Cap Cod, plac'h, ti, koad \nRooms by the Sea 1951 Yale University Art Gallery kambreier, mor, dor \nMorning Sun 1952 Columbus Museum of Art plac'h, kambr, gwele,\nHotel by a Railroad 1952 Hirshhorn Museum and Sculpture Garden kambr, koublad, prenestr,\nSea Watchers 1952 Dastumad prevez koublad, mor, ti, avel,\nOffice in a Small City 1953 Metropolitan Museum of Art burev, paotr, prenestr, savadurioù \nSouth Carolina Morning 1955 Whitney Museum of American Art plac'h, ti\nHotel Window 1956 Dastumad The Forbes Magazine ostaleri, prenestr, plac'h, kêr\nFour Lane Road 1956 Dastumad prevez koublad, stal, hent\nWestern Motel 1957 Yale University Art Gallery ostaleri, karr\nSunlight in a Cafeteria 1958 Yale University Art Gallery tavarn, pac'h, paotr,\nExcursion into Philosophy 1959 Dastumad prevez koublad, kambr\nSecond Story Sunlight 1960 Whitney Museum of American Art koublad, lenn, ti, koad \nWashington DC gweledva, lenn, paotred\nmerc'hed, hent, heol \nA Woman in the Sun 1961 Whitney Museum of American Art plac'h, noazhder, prenestr,\nNew York Office 1962 Montgomery Museum of Fine Arts New York, burev, plac'h, prenestr \nIntermission 1963 Dastumad prevez plac'h, kador-vrec'h\nSun in a Empty Room 1963 Dastumad prevez kambr, prenestr, koad \nChair Car (gwerzhet e 2005, 10 865 milion a euroioù) 1965 Dastumad prevez plac'h, lenn \nTwo Comedians 1965 Dastumad prevez koublad, dilhad, c'hoariva \n1919 : priz kentañ kenstrivadeg vroadel United States Shipping Board Emergency Fleet gant ur skritell.\n1923 : Logen Prize gant Chicago Society of Etchers\n1955 : medalenn aour al livañ gant National Institute of Arts and Letters\n1960 : priz Art in America\nHoll ziskouezadegoù New York, nemet ma'z eus meneget lec'hioù all\n1908 : diskouezadeg a-stroll, Harmonie Club\n1912 : diskouezadeg a-stroll, Mac Dowell Club\n1915 : diskouezadeg a-stroll, Mac Dowell Club\n1920 : kentañ diskouezadeg hiniennel (eoullivadurioù), Whitney Studio Club.\n1922 : diskouezadeg flemmskeudennoù, Studio Club.\n1924 : diskouezadeg dourlivadurioù, Frank K. Rehn Gallery.\n1926 : diskouezadeg dourlivadurioù, Boston Art Club (Boston).\n1927 : diskouezadeg dourlivadurioù, eoullivadurioù hag oberennoù moullet, Rehn Gallery.\n1928 : diskouezadeg dourlivadurioù, Morgan Memorial, Hatford, Connecticut.\n1929 : diskouezadeg e Frank K. M. Rehn Gallery.\n1933 : diskouezadeg hollek kentañ (kilsell) e Museum of Modern Art.\n1934 : diskouezadeg en Arts Club Chicago.\n1950 : diskouezadeg hollek (kilsell) e Whitney Museum of American Art ; kinniget goude-se e Mirdi arzoù-kaer Boston]] hag e Detroit Institute of Arts.\n1959 : diskouezadeg e Currier Gallery of Art, Manchester (New Hampshire), kinniget goude-se e Rhode Island School of Design (Providence)\n1964 : diskouezadeg hollek (kilsell) e Whitney Museum of American Art, kinniget goude-se en Art Institute de Chicago\n1989 : diskouezadeg e Marsilha (Mirdi Cantini).\nE 2004 : un dibab livadurioù gant Hopper a voe kinniget en Europa : e Köln hag en Tate Modern e Londrez, ma teuas 420 000 gweladenner dindan tri miz.\n6 a viz Mae - 19 a viz Eost 2007 : oberennoù 1925-1950 e Mirdi arzoù-kaer Boston : 50 eoullivadur, 30 dourlivadur ha 12 engravadur.\n2010: diskouezadeg hollek (kilsell) e Diazezadur ar Peniti, Lausanne: 160 taolenn brudet-kenañ\nDaniel Royot, Jean-Loup Bourget, Jean-Pierre Martin, Histoire de la culture américaine, Paris, P.U.F., 1993, (ISBN 2130454895)\nRolf Günter Renner, Edward Hopper, Taschen, 2001, (ISBN 3822814377)\nA-stroll, Edward Hopper, savet da-geñver « Edward Hopper », 23 a viz Even / 24 a viz Gwengolo 1989, Mirdi Cantini, Marseille, Adam Biro (ISBN 2876600498)\nÉric Darragon, Richard R. Brettell, Edward Hopper. Les années parisiennes 1906-1910, Le Passage, (ISBN 2847420517)\nJean-Paul Hameury, Edward Hopper, Folle Avoine, 1992.\nJean Foubert, « Edward Hopper, David Lynch : mises en perspectives » in Colloque " Vous avez dit Hopper ? ").\nEdward Lucie-Smith, Lives of the Great 20th-Century Artists, Thames & Hudson, 1999, (ISBN 0500237395 )\n↑ 2,0 2,1 2,2 2,3 ha2,4 Edward Hopper (1882-1967), The Artchive : http://www.artchive.com/artchive/H/hopper.html\n↑ Chomadenn gentañ : miz Here 1906 / miz Eost 1907 ; eil hini : miz Meurzh-miz Gouere 1909 ; trede hini : un nebeud sizhunvezhioù e 1910\n↑ 5,0 ha5,1 Collectif, Edward Hopper, 1989, p.117\n↑ 9,0 ha9,1 R. G. Renner, Edward Hopper, 2001, p. 10\n↑ 'America seemed awfully crude and raw when I got back. It took me ten years to get over Europe ; in Brian O’Doherty, American Masters : The Voice and the Myth, New York, Random House, 1973, p.16\n↑ 13,0 ha13,1 D. Royot, J.-L. Bourget, J.-P. Martin, Histoire de la culture américaine, 1993, p.413\n↑ 18,0 ha18,1 Edward Hopper (1882-1967), http://www.cineclubdecaen.com/peinture/peintres/hopper/hopper.htm Ciné-club de Caen\n↑ Collectif, L’Art des États-Unis, troet gant Christiane Thiollier, Citadelles et Mazenod, 1992 (ISBN 2-85088-060-4), p.250\n↑ Collectif, L’Art des États-Unis, troidigezh gant Christiane Thiollier, Citadelles et Mazenod, 1992 (ISBN 2-85088-060-4), p.250\n↑ Cf. Blog La Boîte à Image, "Edward et Woody"\n↑ Edward Hopper, Boston Museum of Fine Arts, http://www.mfa.org/exhibitions/sub.asp?key=15&subkey=2144\nEdward Hopper e lec'hienn National Gallery of Art\nEdward Hopper en Artcyclopedia\nAdtapet diwar « https://br.wikipedia.org/w/index.php?title=Edward_Hopper&oldid=1974130 »


Bidaxune - Wikipedia\nSede pelec'h emañ Bidaxune e Nafarroa Beherea.\nPont war an Adour e Bidaxune.\nBidaxune (Bidache e galleg hag ent-ofisiel; Bidaishe en okitaneg) zo ur gumun ha pennlec'h kanton Bidaxune, e proviñs Nafarroa Beherea (pe Benafarroa), en Iparralde, en Euskal Herria, en hanternoz d'ar Pireneoù. War lez kleiz an Aturri emañ.\nBidaxundar a vez lavaret eus ur broad en euskareg.\nEus bide, gwenodenn, ha haitz, maen.\nHastings en hanternoz d'ar stêr Aturri, zo e Gwaskogn hag e departamant al Landes.\nAkamarre er sav-heol\nOragarre hag Arrueta-Sarrikota er c'hreisteiz, zo e kanton Donapaleu\nBardoze er c'huzh-heol, zo e Lapurdi, eviti da vout e kanton Bidaxune\nEn Nafarroa edo Bidaxune betek ar XVvet kantved. Goude e voe ur briñselezh dizalc'h. Gant an Dispac'h Gall e voe lakaet e departamant ar Basses-Pyrénées.\nA-hed an Aturri\nLec'hienn ofisiel Bidaxune\nLec'hienn kevredigezh istor ha sevenadur bro Bidaxune\nBidaxune war lec'hienn an IGN\nAdtapet diwar « https://br.wikipedia.org/w/index.php?title=Bidaxune&oldid=1537059 »\nKemmoù diwezhañ degaset d'ar bajenn-mañ d'an 19 Du 2013, da 10:40.


Ralli fotoioù niverel - Ti Douar Alre\n14 Here 2017\nRalli fotoioù niverel\nD'ar sadorn 14 a viz Gouel-Mikael e kinnig Ti Douar Alre get sikour Auray Quiberon Terre Atlantique ha kreizenn-dour Alre'O, ur ralli fotoioù niverel digor d'an holl. An tem lakaet d'an devezh 'zo « lignes de fuite ». Krogiñ a ray da 9e30 da vintin e-barzh hall kreizenn-dour Alre'O en Alre. Pep eur e vo roet ul lizher d'an dud get ur ger pe ur frazenn verr, kement a zigarezioù da labourat ha d'en em soñjal àr tem an devezh. Ar fotoioù choajet a vo moullet ha lakaet edan ur gwer. Moaien e vo o gwelet e-barzh hall ar poull-neuial hed-ha-hed festival Bro Alré Gouil Bamdé, etre ar 14 a viz Gouel-Mikael hag ar 24 a viz Kala-Gouiañv. Klozet e vo an devezh get digorlid an diskouezadeg. Roet e vo 3 friz ar jury, 3 friz ar weladennerion (evit ar rummadoù oadourion, dre skipailhoù hag edan 18 vlez) hag ur priz Auray Quiberon Terre Atlantique.\nEvit lakaat hoc'h anv, kasit ur postel da oliertidouaralre@gmail.com (evit netra).


Kaozeal:Pont Britannia - Wikipedia\nDiwar-benn ar cheñchamant-mañ : er wikipediaoù all (saoznek, gallek…) n'eo ket aotreet reiñ wikipedia da zave (ar pezh a zo aes a-walc'h da gompren).--Trec'hlid mitonet (kaozeal) 10 Gen 2014 da 17:16 (UTC)\nDigarezit, met ar cheñchamant nevez n'eo ket gwelloc'h , p'eo skrivet splann e nec'h ar bajenn eo "info taken from wiki" (n'eo nemet un eilañ-pegañ eus ur bajenn gozh eus ar wiki saoznek, hag abaoe eo bet dilamet an arroudenn-se). Hervez ar ster roet e komprenfed gwelloc'h ma vefe diwar "ffrwd" kentoc'h eget diwar "brwd" (ha kalz re sonn eo an dezgeriad «Dont a ra anv Frydain eus ar ger brwd», evel pa vefe ur wirionez).--Trec'hlid mitonet (kaozeal) 10 Gen 2014 da 18:02 (UTC)\nFrydain = Brytain hervez J. Loth, Chrestomathie bretonne (1890) ISBN 978-1-116-77000-1. Mar n'emañ ket al levr ganeoc'h, gwelit Archive.org, p. 56.\nUr Pont Britannia all zo, gwelit en:Runcorn Railway Bridge.\nSad Edgar (kaozeal) 11 Gen 2014 da 13:49 (UTC)\nAdtapet diwar « https://br.wikipedia.org/w/index.php?title=Kaozeal:Pont_Britannia&oldid=1547955 »\nKemmoù diwezhañ degaset d'ar bajenn-mañ d'an 11 Gen 2014, da 13:49.


Journal de Renaud Camus, dimanche 15 mars 2020\ncréée le dimanche 15 mars 2020, 23 h 28\nmodifiée le dimanche 15 mars 2020, 23 h 30Plieux, dimanche 15 mars 2020, onze heures moins le quart, le soir. Bon, finalement j’ai voté “Remigration”. Ayant incité d’autres à agir de la sorte, et certains ayant ~~~~~~~~ ~~~’~~~~ ~~~~~~~~~ ~~~~~~~ ~~~~ ~~~~~~~~, ~~~ ~~~~~ ~~’~~~~~~~~ ~~~~~ ~~~~~~ ~~~ ~~~~~~, ~~~ m’a semblé que ~~~ ~~~ ~~~~~~~~ ~~~~~~ ~~~~~~, ~~~~~ ~~~, ~~~~~~ ~~~ ~~~ ~~~~~~~~~ ~~~ ~~~~~ ~~~~~~~~~, ~~~~~ ~~’~~ ~~~~ ~~~~~~ ~~~~~ ~~ ~~~~~~~, ~~~ ~~~~~ ~~~ ~~~~~~~~ ~~~’~~ ~~~~~~~~~~ mon image de ~~~~~~ ~~~~, ~~~~~ ~~~~~ ~~~ ~~~~~ ~~~~~~~ ~~~~~~ politique.\nJ’avais ~~~~ ~~~~~~~~~~~~~ (~~~~~~ ~~~~~ ~~’~~~~~~~) ~~~~ ~~~ ~~~ ~~~~~~~~~ ~~~~ ~~~~~ ~~’~~~~~~~ ~~~~~~~~~, ~~~~ ~~~ ~~~~~ ~~~~~ ~~~~~ satisfaire ma très ~~~~~~~~~ ~~~~~~~~~~~~~~ ~~ ~~~~~~~ ~~~ ~~~~~~ ~~~ ~~~ ~~~~~~~~. ~~’~~~~~~ ~~~~~~~~~ ~~ ~~~ ~~~~~~~, ~~~~~ ~~~~ ~~~ ~~~~~~~~~~~ ~~~~~~~, ~~~~~ ~~~~~~~, ~~~ ~~~ ~~~~~~~~~~~ ~~ ~~~ ~~~~~~, méritent quelque considération. ~~~ ~~~ ~~~~~ ~~~ ~~~~~~~~~~~ ~~~ ~~~ ~~’~~~~~~~~~~ ~~~~, ~~~ ~~~~ ~~~~ ~~~~ ~~~~~~~~~~ ~~ ~~~~~ ~~~~ ~~~~~~~ ~~~ ~~~~~~~~ ~~~~ ~~’~~~~ ~~~ ~~~~~~~~ ~~~~~~’~~ présent.\nDans ~~~ bureau de vote, ~~~~~~~~~ ~~~~~ ~~~~ ~~~~ ~~~~~~~~~, ~~~~~~~~~~~~~~ ~~~~~~~~~ ~~ ~~’~~~~~~~~~, ~~~~ ~~~~ ~~~~~ ~~~~~ ~~~~ ~~~~~~~~. ~~~ ~~~ ~~~~~~~~ ~~~ ~~~~~. ~~~~ ~~~~~~~~~ ~~~~~~~~ ~~~~ ~~~~~~~~~~, ~~~ ~~ entrait du côté ~~~ ~~~ ~~~~~~~~, ~~~~~ ~~~’~~~ ~~ ~~~~~ ~~~~~~~~~~ ~~~~~ ~~~~~~ ~~ ~~~~~~~~~~ ~~~ ~~~~~~~. ~~~ ~~~~~~~~ ~~~ ~~~~~~~~~ ~~~~~ ~~~~ ~~~~~~~ ~~~~~~. ~~’~~~ ~~~ ~~~~ ~~~~~~~, ~~~~~ la main, ce ~~~~ ~~~~ ~~~~~~~. ~~~ ~~~ ~~~~ ~~~~~~~~~~ ~~~~~~~~~~ ~~~ ~~~~~~~~ ~~~ ~~~~~~ ~~~~ ~~~ ~~~~~~~~ ~~~~~~~~ ~~~~~~~ ~~~~~ ~~~~ ~~~~~~, ~~~ ~~~~ ~~~ ~~~ ~~~~~~~ ~~~~ ~~~~~~~ à exécuter (ni ~~~~~ ~~~~~~~~, ~~~~~ ~~~ ~~~~~~~~ ~~~~ ~~~~~ ~~’~~~ ~~~~~~~ ~~~~~ là).\nNaturellement, ~~~ ~~~~~ ~~~~ ~~~~~~~ ~~~~~~~~~~ ~~~’~~~ ~~~~~~ ~~~ ~~~~ ~~~~ ~~~~~~~~~ ~~ ~~~~ ~~~~~ ~~~ ~~~~~~~~~~~, on se demande ~~’~~~~ ~~~~~ ~~~~ ~~~~~~~~~ ~~~ ~~~~. ~~~ ~~~~~ ~~~~~~~~ ~~’~~~~ ~~~~~~~ ~~~~~, ~~’~~~ ~~~ ~~~~~~~~~ ~~~ ~~~~ ~~~~~~, ~~~ ~~~~~~~~ ~~’~~~ ~~~~~~ ~~~~ ~~~ ~~~~~ — ~~~~~ que je remarquerais ~~~~~~~~~~ ~~~~~ ~~~~ ~~~~~~ ~~~~~~~~~~~. ~~~~ ~~~ ~~~~~~~, ~~~ ~~~~~~ ~~~~~, ~~~~~ ~~~~~ ~~’~~~~~~ ~~~~ ~~~ ~~~~~~~~~~~~. ~~~~~-~~~~~ ~~~~~~~-~~~ ~~~~~~~~~ ~~~~~~~~~, ~~~~~ ~~~ ~~~ ~~~~~~~ ~~’~~~~~~ ~~~~ eu de fièvre ~~~~~~~ ~~~~ ~~~~~~~~~ ~~’~~~~~~~, ~~~~~-~~~~~ ~~~~~ ~~~~~~~ ~~’~~~~~~~~. ~~~~~ ~~~~~~ ~~~ ~~~~~-~~~ ~~~~ ~~~~ ~~~~~~~ ~~~~~~~~~~.\nvoir l’entrée du dimanche 15 mars 2020 et ses 3 images dans Le Jour ni l’Heure


O walc'hiñ al leur en un ti-karter e Virginia, er Stadoù-Unanet.\nLiseidi o labourat e-pad ur gentel kimiezh en ur gymnasium alaman, e Bonn e 1988.\nAl labour zo oberoù graet gant ar c'horf hag ar penn evit tizhout un disoc'h. War pep tachenn a c'hall bezañ e c'hall an neb labourat. Gallout a ra bezañ kaset da benn anezhañ e-unan pe dre ret, evel er sklaverezh. Al loened ivez a labour, renet gant an dud. E meur a vro e vez lidet Gouel al Labour d'ar 1añ a viz Mae.\nDre astenn-ster e komzer eus labour evit ur vicher. Dilabour e vez graet eus un den hep labour.\nDre astenn-ster e komzer ivez er fizik eus labour un nerzh.\nPa vez anv eus oberoù a denn d'an douar, d'an natur evit gounit plant e vez komzet eus al labour-douar.\nAl labourioù, el liester, a vez graet eus oberioù evit sevel pe dresañ ur savadur pe un hent.\nUr Saozez o labourat en ul labouradeg gwispid.\nUn obererezh graet en eskemm d'ur gopr, evit produiñ ur mad pe ur servij eo al labour. Eñ hag ar c'hevala a ya d'ober ar faktorioù produiñ. Kavet e vez war marc'had al labour.\nGwir[kemmañ | kemmañ ar vammenn]\nGant kod al labour e vez dastumet peurliesañ ar reolennoù e pleustr en ur vro. Ret eo d'an implijerien koulz ha d'an implijidi doujañ dezho, en ur Stad a wir bepred. Reolennoù etrevroadel zo ivez, da skouer gant Unaniezh Europa hag Aozadur etrebroadel al labour.\nAr ger « labour » a gaver e saozneg ivez. Anv meur a strolladoù politikel saoznek eo : gwelet Strollad al Labour. Mennegomp memestra :\nStrollad al Labour, unan eus brasañ strolladoù politikel breizhveuriat\nStrollad al Labour, ur strollad politikel iwerzhonat\nStrollad al Labour, ur strollad politikel serb\nEl labour emañ ar yec'hed.\nLabour sul, labour nul.\nLuganioù[kemmañ | kemmañ ar vammenn]\n« Enrichissez-vous par le travail et par l’épargne » zo ur frazenn vrudet a vije bet lavaret e 1843 gant François Guizot, prezidant ar C'huzul gall\ne toull dor kamp Auschwitz-Birkenau e oa skrivet arbeit macht frei da lavaret eo « al labour a ra an den dishual », diouzh ur frazenn gant al lizheregour Lorenz Diefenbach\nkavet e vez ar ger labour e-barzh sturiennoù broadel kalz broioù afrikan evel Benin, Aod an Olifant, Gabon, Ginea, Kameroun, Niger, Kongo hag all\nAdtapet diwar « https://br.wikipedia.org/w/index.php?title=Labour&oldid=1891212 »\nKemmoù diwezhañ degaset d'ar bajenn-mañ d'an 2 Gen 2021, da 16:56.


Gwelet ha klevet - Anjela Duval\nWar ar bajenn “Gwelet Anjela – Skeudennoù bev” ‘vez kavet teulfilmoù : meur a wech ‘oa bet filmet Anjela. Evel-just zo ul liamm etrezek video Andre Voisin, “Les Conteurs”, bet skignet gant an ORTF en 1971, hag en doa roet brud dezhi e Breizh hag e Bro-C’hall, ha teulfilmoù all ivez n’int ket ken brudet anezhe.\nWar ar bajenn-se zo liammoù ivez etrezek videoioù a ‘c’haller gwelet war ar web : kanerien ha kanerezed pe sonerien ha sonerezed a bep seurt a lâr pe a gan barzhonegoù Anjela.\nKalzig a boltriji a oa bet tennet deus Anjela. Brudet eo lod, nebeutoc’h anavezet eo lod all. A-zehoù, war bep pajenn deus al lec’hienn, e c’hallit gwelet anezhe, mesk-divesk. War ar bajenn “Gwelet Anjela – Poltriji” zo kinniget un dibab anezhe, un displegadenn stag ouzh pep hini anezhe. Tamm-ha-tamm e vo silet poltriji nevez e-mesk ar re zo kinniget c’hoazh.\nDa c’hoût : ur bern tud a oa bet poltrejet asambles gant Anjela, a-hed ar bloavezhioù. N’int ket brudet an holl anezhe, ha kollet o anvioù war hent Traoñ-an-Dour. Ma anavefet hemañ pe honnezh a weler war ur poltred bennak, kasit keloù dimp !\n“Klevet Anjela” : Anjela hec’h-un’, pe tud all, o lenn barzhonegoù gant ar varzhez. Choaz ar barzhoneg da glevet a c’haller ober gant roll ar barzhonegoù-se, renket dre urzh al lizherennaoueg, pe e c’haller choaz da glevet ul lenner·ez resis…


Fortis ha lenis - Wikipedia\nFortis ha lenis\n(Adkaset eus Kensonenn lenis)\nEr yezhoniezh e vez implijet an termenoù fortis ha lenis (saozneg: fortis ha lenis, diwar al latin "kreñv" ha "gwan") war dachenn ar fonetik hag ar fonologiezh evit komz ez-ledan eus an diforc'h etre kensonennoù evel p, t, k hag all ouzh kensonennoù evel b, d, g : /k/ zo fortis e "kar" pa'z eo /g/ lenis e "gar".\nEn un doare resisoc'h e vez implijet an termen fortis evit ober dave da gensonennoù stign o doare distagañ ha lenis evit komz eus kensonennoù laosk o doare distagañ.\nDaoust ma c'hall klotañ ar c'hensonennoù ma reer dave oute dre vras, n'eo ket peurgevatal neuze an termenoù fortis ha lenis d'an termenoù "divouezh" ha "mouezhiet".\nNevez-krouet e oa bet an nevezc'herioù-se en XIXvet kantved en Alamagn evit deskrivañ ar sonennoù divouezh skrivet b, d, g enebiet ouzh ar c'hensonennoù divouezh skrivet p, t, k en alamaneg ar su.\nPeurliesañ e talvez ar mouezhiadur da lakaat an diforc'h etre ar c'hensonennoù p, t, k hag all (divouezh) diouzh un tu hag ar c'hensonennoù b, d, g hag all (mouezhiet) diouzh an tu all, evel ma c'hoarvez da skouer e brezhoneg ma vez enebet [p, t, k] ouzh [b, d, g] hepmuiken.\nE saozneg avat e talvez ivez ar c'hwezhadur da diforc'hañ ar c'houbladoù kensonennoù-se, da lâret eo [pʰ, tʰ, kʰ] enebet ouzh [b, d, g].\nE yezhoù all n'eo ket a-drugarez d'an diforc'h mouezhiadur e vez enebet ar c'hensonennoù met dre berzhioù all, da skouer e daneg hag e sinaeg mandarinek e vez enebet ar c'hensonennoù divouezh c'hwezhet [pʰ, tʰ, kʰ] diouzh un tu ouzh ar c'hensonennoù divouezh plaen [b̥, d̥, g̥] diouzh an tu all.\nImplijet e vez an termenoù fortis ha lenis evit komz eus an enebiezh etre rummoù a-seurt-se dre vras hag en un doare ledan hep derc'hel kont eus ar fed ma c'hallont bezañ mouezhiet pe get, ha neuze e c'heller implijout an hevelep termenoù evit komz eus ar galleg, ar saozneg pe c'hoazh ar sinaeg.\nHervez an implij ledan-se neuze e c'hell an termenoù lenis ha fortis ober dave da veur a zoare distagañ pe berzh disheñvel hervez mont-en-dro fonetikel ha fonologel, en o zouez ar mouezhiadur, an hirder, ar c'hwezhadur hag ar stignadur.\nEn un doare resisoc'h e vez implijet an termen fortis evit komz eus kensonennoù distaget sañset gant muioc'h a energiezh kigennek evit ar c'hensonennoù lenis, met n'eus ket bet gellet diskwel ec'h eo gwir an deskrivadur-se war al live fonetikel.\nE koreaneg ec'h eo stignetoc'h kerdin ar vouezh pa vez distaget ar c'hensonennoù fortis (anvet kensonennoù-stign peurliesañ pa gomzer eus ar yezh-se) produet gant un doare fonadur anvet "mouezh reut". En alamaneg Suis, avat, n'eus bet kavet roud fetis ebet eus ur seurt stignadur fizikel pa vez produet ar c'hensonennoù a reer "stign" anezhe ivez koulz ha pa gomzer eus ar c'horeaneg, ha posupl eo e tennfe kentoc'h d'un enebiezh etre kensonennoù plaen diouzh un tu ha kensonennoù hir diouzh an tu all.\nWar a seblant ez eus un nebeud yezhoù ma talvez an diforc'h stignadur etre kensonennoù fortis ha re lenis da enebiñ fonemoù hepmuiken, en o zouez rannyezhoù an adigeg ma vez graet an diforc'h etre kensonennoù dre serriñ divouezh stign (fortis) ha laosk (lenis) diouzh un tu ha kensonennoù dre serriñ mouezhiet laosk diouzh an tu all hag e lod eus yezhoù kaokazek ar gwalarn, evel da skouer an ac'hvac'heg, ma kaver un enebiezh fonologel etre kensonennoù dre strakal laosk ha stign.\nMard eus ezhomm e c'heller merkañ ar fed e vez distaget kreñvoc'h evit boas ur gensonenn bennak dre implijout ur sin diakritek arbennik skrivet dindan an arouezenn bennañ hervez reolennoù treuzskrivañ al lizherenneg fonetikel etrebroadel ledanaet, da skouer [ɸ] kv. [f͈] en eweeg.\nAdtapet diwar « https://br.wikipedia.org/w/index.php?title=Fortis_ha_lenis&oldid=1873616 »\nKemmoù diwezhañ degaset d'ar bajenn-mañ d'an 3 Mae 2020, da 15:55.


III | Daskor\nSaint Brieuc, Moulerezh Sant Gwilherm, 1909\nE gwirionez, ar paour dic’hiz, gwelet gant ar beleg en derc’hent, eo a yoa eno astennet war un dornad kolo leizh.\nYa, eñ e oa, hogen e pe stad truezus !\nAn eonenn a deue eus e c’henoù, ar gwad a yoa war e zaoulagad, hag e tisplante ar blev a-zornadoù eus e benn. An dizesper a yoa kroget ennañ.\nReishaat a reas koulskoude o welet ar beleg.\n– O, emezañ, bennozh Doue da vezañ deuet ! Aon bras am boa da vervel hep ho kwelet c’hoazh !...\n– Lavaret em boa deoc’h, eme ar beleg, e c’hellit fiziout ennon evel en ur mignon ; ha bremañ, setu me dare da ober evidoc’h ar vad a c’hedit diganin.\n– Sellit, neuze ; azezit aze, ha selaouit ac’hanon. Va buhez fall eo ez an da gontañ deoc’h. Lezit ac’hanon avat da zibunañ ar gudenn penn-da-benn hep troc’hañ va c’homzoù.\nAr beleg a azezas war ur skaon, hag o vezañ lakaet e boan da guzhat ar bec’h a yoa warnañ, e lavaras : « Setu me dare d’ho selaou ! »\nAr c’hlasker kozh a seblantas neuze diskenn ennañ e-unan, hag ur pennad goude ec’h huanadas, hag eñ ha komz evel-henn :\n– Tech ar c’hoari en doa kaset ac’hanon betek an dienez ; n’em boa mui gwenneg ebet evit paeañ va dle, hag e teuas ar vourc’hizien da lakaat foar war va sammig peadra. Ne chom mui ganin ken tra da ober nemet mont da glask va boued.\n« Daou zevezh a yoa n’em boa debret tamm, pa zegouezhis dirak ur maner eus ar re gaerañ.\n« Gwelet a raen eus an hent ar c’heginoù, e lec’h ma’z oa un druilhad patried ha merc’hed en-dro d’ur forn houarn goloet a gastelodennoù a daole a bep tu ar c’hwezh an dudiusañ.\n« Ya, yer, houidi, ha traoù all, en o leiz, a yoa o rostañ dirak un tan brav !\n« Ur mennozh euzhus a deuas din. Lakaat a ris pep fouge dindan va zreid, ha me o vont da gaout ar mestr keginer :\n« – Aotroù ! emeve dezhañ.\n« Hemañ n’en doa ket klevet ac’hanon o tont hag ec’h en em gavas ken nec’het gant va c’homz^ù ma lezas da gouezhañ war al leur ar podad vioù a yoa gantañ etre e zaouarn.\n« Kas a reas ac’hanon da vale gant pep seurt komzoù kasaüs.\n« – Er-maez ! emezañ gant kounnar, n’omp ket kustum da vagañ al lamponidi. Er-maez ! ha buanoc’h evit an dra-se ! pe bremaik ar chas a welo ha kalet eo ho ler... Hep ! distagit Kastor ha Pollux, hag hisit anezho ouzh ar pezh divalav-mañ !\n« Hogen, d’an ampoent e oe gwelet un troc’h mat a zen o tont, sonn e benn ha lemm e lagad.\n« – Piv, emezañ, eo an hini en deus hardizhiegezh a-walc’h da lakaat er-maez eus va zi ar paour a deu da c’houlenn ur goudor ? Meur a wech, Valer, ’meus lavaret dit ’z out kalz re rust. Reiñ a ran urzh dit da servijañ ur pred a-zoare d’an den-se, ha p’en devezo debret diouzh e naon e tegasi anezhañ betek ennon.\n« Ma oe ret d’ar mestr keginer goren e gounnar ha sentiñ war an taol hep lavaret ger.\n« Kaset e oen goude va lein da gaout an aotroù kont a Senak.\n« – Va mignon, a lavaras eñ din, yaouank ’oc’h, diouzh an doare, ha souezhet ’on ouzh ho kwelet o klask an aluzen.\n« – Pinvidik ’on bet, a liviris, hogen kollet em eus va holl danvez er c’hoarioù. Pinvidik ’oan, ha micher ebet n’eus bet desket din ; setu perak n’ouien petra da ober pa’z on bet skoet gant ar reuz.\n« – Hag un tammig deskadurezh hoc’h eus ?\n« – Gouzout a ran lenn ha skrivañ. War ar c’hontoù, me ’gred n’ez eus kalz hag a ve en tu all din.\n« – Ac’hanta, me a zo dres o klask un den da c’houarn va danvez. Ha plijout a rafe deoc’h ar garg ?\n« He degemeret a ris gant laouenidigezh.\n« An aotroù hag an itron a Senak a oe meurbet madelezhus em c’heñver, koulz hag o mab, ha va dever strizh e oa diskouez dezho anaoudegezh vat. Ne ris ket, aotroù. Bez ez eus tud digalon, a zo ganet, lavaret e ve, evit pep seurt labourioù divalav. Me a zo eus ar re-se. Implij fall a ris eus ar fiziañs leun en doa an aotroù kont ennon.\n« Un devezh e tapas ac’hanon o laerezh e arc’hant a-grabanoù.\n« En-dro ma ez eas droug ennañ, ha n’eo ket hep abeg ; bountañ a reas ac’hanon er-maez, o lavaret :\n« – Kae ; gallout a rafen lakaat an archerien da gregiñ ennout da’z kas d’an disheol ; hogen, nann ! truez em eus ouzhit ; kae, hag arabat e vezo dit dont mui war va zro.\n« – Gwelet a ri c’hoazh ac’hanon, kont a Senak, a liviris o tiskouez d’ar maner va dorn serret ; ya, dont a rin, m’hen tou !\n« D’ar poent-se ez oa trouz dre Vro-C’hall a-bezh ; edod e poent ar Valtam*. [Fronde]\n« Tamall a ris an aotroù kont a Senak da vezañ a-du gant an dispac’herien, hag evit reiñ un tamm seblant da’m c’homzoù e tiskouezis falz paperioù skrivet ganin va-unan.\n« Kredet e oen, aotroù ; da, daou zevezh goude, an aotroù hag an itron a Senak a oe kaset d’ar prizon a anved Bastille. O mabig a oe savetaet gant unan eus ar mitizhien.\n« Roet e oe din ar maner hag e zouaroù, e digoll eus ar boan am boa bet oc’h ober va labour ifern.\n« Prestik goude e klevis lavaret e oa marv ar mevel hag ar bugel aet n’ouie dare den da belec’h.\n« Ar c’hont hag ar gontez a varvas ivez hep m’o divije gallet dont a-benn da reiñ da grediñ ez oant divlam.\n« Neuze, me, Filip Franay, a c’hellje pelloc’h bevañ e peoc’h eus frouezh va zorfed. Faziañ ’raen a-grenn. Va buhez, siwazh ! ne oe a-zalek neuze nemet ur verzherenti griz hag hir. Broudoù va c’houstiañs am c’hrigne, hag hiviziken peoc’h ebet ken evidon nag en deiz nag en noz. Ya, aotroù, betek va nozvezhioù zoken a veze trubuilhet gant huñvreoù spontus.\n« Setu me neuze, evit kaout peoc’h, oc’h en em reiñ a-nevez d’ar c’hoarioù. Koll a ris, ha me o tont adarre da vezañ ken paour ha biskoazh. Ret e oe din kuitaat ar maner-se am boa prenet ouzh priz ar gwad, ha den a-c’houdevezh ne ouias petra deuis da vezañ...»\nAmañ ar paour a chomas a-sav ur pennadig, ha goude e lakeas e boan da sevel en e goazez, hag e lavaras :\n– Me, aotroù, me hag a zo amañ dirazoc’h, me eo Filip Franay, an hini en deus lazhet ho tud ha foranet ho tanvez.\nAotroù kont a Senak, an torfedour a zo en ho kalloud, grit outañ ar pezh a gerot.\nAr beleg a yoa deuet tostoc’h d’ar c’hlañvour.\n– Petra ’livirit aze ? emezañ ; me a zo un emzivad, ur bugel bet kavet war an hent.\n– Pa lavaran deoc’h eo c’hwi an aotroù kont a Senak ! O ne fazian ket. Diouzhtu ems eus anavezet ac’hanoc’h. Ha c’hoant hoc’h eus d’her gwelet sklêroc’h c’hoazh ? Mont a ran da ober deoc’h krediñ. Troñsit brec’h ho soutanenn ; holl dud ho ti o deus un tach du uheloc’h eget an ilin dehoù.\n– A ! paour, eme ar beleg, lavaret ac’h eus ar wirionez. O va zud ker ! va zad !... va mamm !... Roit din, Aotroù Doue, nerzh a-walc’h evit pardoniñ d’an den-mañ...\n– Pardoniñ a c’hellez, eme ar c’hlasker ; paeet em eus, ker zoken ! Pa’z on deuet da vezañ paour evit an eil gwech, em eus gwelet mat pegen bras e oa va zorfed, hag ez on deuet a galon vat da vezañ paour-baleer, evit gellout, un devezh, restaol ar pezh am boa laeret. Bevet em eus en diouer a bep tra, ha kousket a raen war ar c’haled ; hogen hiziv me a zo paeet. Ya, hel lavaret a c’hellan deoc’h, kont a Senak ; setu amañ hoc’h arc’hant : kemerit anezhañ, priz ar gwad eo !\nHag o vezañ dastumet an tammig nerzh a chome gantañ, Filip a yeas d’ur armel hag a dennas bozadoù aour anezhi da deurel e-harz treid ar beleg.\nHemañ avat a zistroas e sell gant euzh.\n– Petra ! eme ar c’hlasker, ne fell ket dit kemeret ar restaol ? Ne fell ket dit eta kennebeut ankounac’haat va zorfed ?...\nAr beleg a savas e vouezh hag a lavaras gant madelezh :\n– Pardoniñ a ran dit, Filip Franay, evel den, hag, evel beleg, e savan va dorn da reiñ dit an absolvenn santel.\nAr paour a varvas e peoc’h antronoz vintin, hag ar chaloni ne ziskulias da zen ar pezh en doa klevet gantañ. Hogen, ne fellas ket dezhañ implijañ evitañ e-unan an arc’hant a yoa bet restaolet dezhañ. Lakaat a reas an arc’hant-se da sevel un ospital evit degemeret ha sevel ar vugale baour dilezet gant o zud pe emzivaded.\nBemdez en e bedennoù e lavaras betek e varv, ha gant pegement a saour ! ar c’homzoù-mañ eus ar bedenn desket deomp gant Jezuz-Krist e-unan :\n« Va zad, a zo en neñv, pardonit deomp hor mankoù, evel ma pardonomp d’ar re o deus noazet ouzhimp. »\nBook traversal links for III\nHuñvre aotroù person Plogoñv ›


Kaozeal:Baden - Wikipedia\nBaden (Alamagn) a zo er wikipedia brezhonek, nemet eo bet miret an anv gallek : Baden-Baden. Marteze e vefe dav kemmañ titl ar pennad ha mirout stumm ar yezh orin?--Ex-Smith 14 Mez 2009 da 17:35 (UTC)\nGra. An anvioù gallek n'o deus netra d'ober e lec'hanvadurezh Alamagn evel-just. Bianchi-Bihan 14 Mez 2009 da 17:45 (UTC)\nma fazi, mesket anv ar stad ha hini ar gêr, ha komzet re vuan. Reizh eo, neuze em bo ur banne bier alaman.--Ex-Smith 14 Mez 2009 da 17:48 (UTC)\nNe vin ket ken tagnous ganit hag an dizanv all, en afer ar varrennig-stagañ, n'eus ket ur c'hardeur, ganin: ev unan all war ma c'houst, ha yec'hed dit. Ganin, Philomenn, evel kustum. Bianchi-Bihan 14 Mez 2009 da 17:58 (UTC)\nAdtapet diwar « https://br.wikipedia.org/w/index.php?title=Kaozeal:Baden&oldid=510755 »\nKemmoù diwezhañ degaset d'ar bajenn-mañ d'an 14 Mez 2009, da 17:58.


Matteo Salvini - Wikipedia\nMatteo Salvini, ganet d'an 9 a viz Meurzh 1973 e Milano, zo ur politikour italian. Kannad europat eo abaoe 2004, ha sekretour kevredadel al Lega Nord abaoe 2013. Dindan e renerez ez eus paouezet goustadik gant rannvroelouriezh ar strollad evit mont war-du ur sell identelour hag emveliour italian. Gantañ e vez dilaosket ivez an enep-faskouriezh hag an enep-kreizennañ. Salvini a zo lesanvet "Ar C'habiten" (Il Capitano) gant e harperien.\nMatteo Salvini e 2019.\nMatteo Salvini a zo ganet e Milano e 1973, mab un den a aferioù hag ur vamm maouez er ger. Salvini en deus bet studiet el lise Alessandro Manzoni e Milan. Goude-se e yeas da skol-veur Milano (Università degli Studi di Milano) evit studiañ an Istor. Ne voe ket echuet e studioù gantañ.\nEzel e oa bet eus ur strollad eus an tu-kleiz pellañ en ur Greizenn sokial emveret, hini Leoncavallo. Chomet eo pouezus hervezañ ar skiant-prenet-se hiziv-an-deiz c'hoazh, memes ma z'eo eñ el luskad tu dehoù pellañ eus ar strollad Lega Nord.\nMinistr an diabarzhAozañ\nD'ar 1añ a viz Even 2018 e voe kadoriet evel ministr diabarzh Italia. Raktal e embanne e c'hoant da dalañ kreñv ouzh al luskadoù envroidi amreizh er vro.\nLogo "Salvini Premier" evit dilennadegoù 2018, diwar skouer hini Donald Trump.\nLogo kampagn Donald Trump\nAdtapet diwar « https://br.wikipedia.org/w/index.php?title=Matteo_Salvini&oldid=1844437 »\nKemm diwezhañ d'an 26 Eos 2019 da 22:09\nKemmoù diwezhañ degaset d'ar bajenn-mañ d'an 26 Eos 2019, da 22:09.


Rage Against the Machine o seniñ e-pad Big Day Out (2008) e Melbourne\nRage Against the Machine (R.A.T.M.) a zo ur strollad rok amerikan krouet e 1990 e Los Angeles gant Tom Morello ha Zack de La Rocha. O sonerezh a zo ur meskaj metal rap ha funk. Gant sikour Tim Commerford ha Brad Wilk e voe ur strollad a-bouez er bloavezhioù 1990 betek ma paouezfent da c'hoari sonerezh asambles er bloavezhioù 2000.\n2.1 1991:Ganedigezh ar strollad\n2.2 2000: Dispartiñ ar strollad\n3.1 Rage against the machine (1992)\n3.2 Evil Empire (1996)\n3.3 The Battle of Los Angeles (1999)\nAbaoe krouidigezh ar strollad n'ez eus ket bet a cheñchamantoù a-fet sonerien\nZack de La Rocha : kan\nTom Morello : gitar tredan\nTim Commerford : gitar boud hag eil kan\nBrad Wilk : taboulinoù\n1991:Ganedigezh ar strollad[kemmañ | kemmañ ar vammenn]\nKrouidigezh R.A.T.M. zo bet graet a-drugarez da gejadenn Zack de La Rocha ha Tim Commerford. An daou anezho a oa er skol asambles ha mignoned e oant. Zack de La Rocha hag a oa plijet kalz gant ar sonerezh a lak e vignon da c'hoari gitar boud. E-keit-se e krouas Zack de La Rocha ur strollad anvet "Inside Out" e 1988 ; met ar strollad ne badas ket pell dre fazi ar gitarour Vic DiCara a guitas ar strollad e 1991.\nE-keit-se, Tom Morello a oa o seniñ gitar e Libertyville, en Illinois, e-barzh meur a strollad e-giz “Electric Sheep”, gant gitarour Tool, Adam Jones. Pa erruas Tom Morello e Los Angeles, gant ar c'hoant krouiñ ur strollad rok, en em gavout a reas gant Zack de La Rocha e-barzh ur c'hleub rap.\nWar-lerc'h e respontas Brad Wilk da gemennadenn ar strollad a oa war glask evit un tabouliner ha, da echuiñ, Zack de la Rocha a bedas e vignon Tim commerford evit c'hoari gitar boud ganto.\n2000: Dispartiñ ar strollad[kemmañ | kemmañ ar vammenn]\nDa vare krouidigezh “The Battle of Los Angeles”, teirvet bladenn studio ar strollad, e embannas Zack de la Rocha e oa e soñj da baouez gant R.A.T.M.. E fin 2000 e oa, displeget en doa e oa evit kregiñ gant ur raktres disheñvel, dre ma vanke mui-ouzh-mui awen d’ar strollad abaoe ar bladenn “Evil Empire”. Evit kimiadiñ, ar strollad a roas div sonadeg e Los Angeles anvet "Live at the Grand Olympic Auditorium". Krouet e voe un DVD hag ur bladenn diwar ar sonadegoù-se. Peurrest ar strollad a savo ur strollad anvet “Audioslave” gant Chris Cornell, kaner kozh “Soundgarden”. E-keit-se e oa Zack de la Rocha oc’h aozañ ur bladenn e-unan.\n2007:Adaozadur[kemmañ | kemmañ ar vammenn]\nE miz Genver 2007, ar strollad a embannas e oa prest da adkregiñ. An abeg pennañ d’ar c’houlz-se a vije termen ar strollad “Audioslave”. Tud all a lavare e vije bet ar strollad R.A.T.M. gant ar c’hoant krouiñ un abadenn arvestus evit dilennadegoù prezidantel 2008 e Amerika. Adsavet e oa bet ar strollad evit gouel-veur Kalifornia anvet “Coachella”. D’ar Sadorn 28 a viz Ebrel 2007 e oa bet aozet gant Tom Morello ur sonadeg anvet “The Nightwatchman” hag an deiz war-lerc'h, d’ar Sul 29, pa oa bet R.A.T.M. o seniñ e tibunas Zack de la Rocha un nebeud gerioù, gwall c’hortozet gant an holl, a-enep Bush e koulz ar ganaouenn "Wake Up" :\nTom Morello ha Zack De La Rocha e Coachella, 2007.\n..."A good friend of ours said that if the same laws were applied to U.S. Presidents as were applied to the Nazi's after World War II, then every single one of 'em, every last rich white one of 'em from Truman on, would have been hung to death, and shot. And this current administration is no exception. They should be hung, and tried, and shot. As any war criminal should be. But the challenges that we face, they go way beyond administrations. Way beyond elections. Way beyond every four years of pulling levers. Way beyond that, because this whole rotten system has become so vicious and cruel, that in order to sustain itself, it needs to destroy entire countries, and profit from their reconstruction, in order to survive, and that's not a system that changes every four years, it's a system that we have to break down generation after generation after generation after generation after generation. WAKE UP!"...\nEn holl ar strollad Rage against the machine o deus krouet teir bladenn:\nRage against the machine (1992)[kemmañ | kemmañ ar vammenn]\nWar poltred ar bladenn e weler luc’hskeudenn wenn ha du ul lean boudaat, Thích Quảng Đức, oc’h en em entanañ evit klemm ouzh an diktatouriezh eus Su Viet Nam, sikouret gant SUA da c’houzl-se. Ar poltred-se a ziskouez eus petra vo kaoz er bladenn. Amañ e kavfed poltred ar bladenn Rage against the machine\nEvil Empire (1996)[kemmañ | kemmañ ar vammenn]\nSkeudenn ar bladenn a ziskouez c'hoazh eus petra vo kaoz er bladenn. Gwelet e vez ur bugel livet e-giz skritelloù propaganda an URSS, gwiskamant un haroz doare Superman a zo warnañ. Dindan ar paotr ez eo skrivet “Evil Empire”, al lesanv roet d’an URSS gant Ronald Reagan eo, evit diskouez n'eo ket ken pell a-se ar Stadoù Unanet hag "impalaeriezh an drougober. Amañ e kavfed poltred ar bladenn Evil Empire\nThe Battle of Los Angeles (1999)[kemmañ | kemmañ ar vammenn]\nWar ar bladenn mañ e weler skridachoù ha meilh-dorn savet un den, arouez ar stourm eo. An titl "The Battle of Los Angeles" a zo splann e gemennadenn ivez. Da vare an droiad veur da-heul embann an albom e oa bet adkemeret ar skeudenn-se evit brudañ abadennoù ar strollad e pep kêr gweladennet gante en ur cheñch un tamm an titl : The Battle of “anv ar geriadenn” a oa skrivet ouzh ar skritelloù. Amañ e kavfed poltred ar bladenn The Battle of Los Angeles\nBanniel an EZLN implijet gant ar strollad da vare o sonadegoù.\nHoll destennoù Rage Against The Machine a zo gouestlet kalz d'ar politikerezh, komz a reont ivez eus dreist implijoù ar gevalaouriezh ha gevierezh ar mediaoù.\nAdtapet diwar « https://br.wikipedia.org/w/index.php?title=Rage_Against_the_Machine&oldid=1883764 »\nKemmoù diwezhañ degaset d'ar bajenn-mañ d'an 25 Eos 2020, da 11:51.


enklask dre skrivagner Haas Xavier - IDBE - Levraoueg Niverel Breizhek hag Europeat\npajenn degemer > enklask dre skrivagner > Haas Xavier\nXavier Haas ( 1907 – 1950) a oa livour hag engravour dioutañ , bet ganet e Pariz en ur familh a orin eus Bro Alsaz . Tapet fall gant ar poliomielit e voe kaset da Lann Hoedig e Sarzhev , dezhañ da bareañ... Aze eo e anavezas Zavier Langleiz hag e teufont da vezañ mignoned bras. Kemer a reas perzh e krouidigezh ar «Grevredigezh Seizidi Bro C'hall» ( Association des Paralysés de France ) hag o c'helaouenn « Faire face».\nE 1936 e kemeras pezh er Seiz Breur. Kenlabour a reas ivez gant James Bouille ha Zavier Langleiz en Droellenn ( Atelier Breton d'Art Chrétien ). Meur a gazetenn, a levr a zo bet skeudennet gantañ , lod oute embannet gant ar PNB .


Zeroubavel - Wikipedia\nZeroubavel pe Zorobabel  (hebraeg : זְרֻבָּבֶל ; gresianeg: Ζοροβαβέλ (Zorovavel); latin: Zorobabel) oa gouarnour proviñs persat Yehud Medinata (Hagai 1, 1) ha mab-bihan Yehoyac'hin an eil diwezhañ eus rouaned Yehouda. Unan eus levierien ar strollad kentañ a Yuzevien(war-dro 42360 a dud) a zistroas eus Babilon e penn kentañ ren Koresh e voe gant ar beleg Yehoshoua. Dre vras e soñjer e c'hoarvezas an distro-se etre 536 ha 522 KJK.\nZeroubavel o tiskouez tres jeruzalem da Goreh gant Jacob van Loo, etre 1640 ha 1670\nSkoazellet e voe gant an daou profed Hagai ha Zec'haria. Deskrivañ a ra Zec'haria Zeroubavel ha Yehoshoua evel "an daou olevad en em zalc'h e-kichen Aotrou an douar a-bezh" (Ze 4, 11-14).\nKregiñ a reas ar gouarnour hag ar beleg-meur da adsevel an Templ. Ma kreder Zec'haria (Ze 6,11) e voe soñjet gant lod adsevel rouantelezh Yehouda pe gant ar priñs Zeroubavel pe gant ar beleg-meur met hep ober berzh.\nMazhev ha Lukas a laka Zeroubavel e-touez hendadoù Jezuz (Mzh 1,12 ha Lk 3,27). \nLenn a reer diwar e benn e Levr Ezra, e Levr Hagai hag e Levr Zec'haria.\n↑ (br) Troidigezh Aviel Sant Mazhev didan renerezh Maodez Glanndour, Al Liamm, 1969, p 9\n↑ Troidigezh An Tour-Tan, levrenn 3, pp 355-356\n↑ (fr) Dictionnaire culturel de la Bible, Cerf/Nathan, 1990, p 362\nAdtapet diwar « https://br.wikipedia.org/w/index.php?title=Zeroubavel&oldid=1697949 »\nDernière modification le 12 Ebr 2016, à 15:42\nKemmoù diwezhañ degaset d'ar bajenn-mañ d'an 12 Ebr 2016, da 15:42.


Pontfadog zo ur gêriadenn e distrig Wrecsam, e biz Kembre. E-barzh kumuniezh Glyntraean emañ. E Dyfffryn Ceiriog emañ, er c'hornôg da Y Waun, en un tolead ma veze korvoet mengleuzioù gwechall.\nBetek 2013 e oa un dervenn gozh er gêriadenn, Derwen Bontfadog ("dervenn Pontfadog"), kontet da vezañ an hini goshañ e Breizh-Veur a-bezh. D'ar 17 a viz Ebrel 2013 avat e voe diskaret gant ur gorventenn.\n↑ Oak tree's royal roots honoured, BBC 04-06-2002\n↑ Pontfadog Oak: 1,200-year-old tree toppled by winds, BBC 19-04-2013\nAdtapet diwar « https://br.wikipedia.org/w/index.php?title=Pontfadog&oldid=1978492 »


Mor Jawa - Wikipedia\n(Adkaset eus Mor Java)\nMor Jawa pe Mor Java (Laut Jawa en indonezeg) zo ur mor bihan war harzoù Meurvor Indez hag ar Meurvor Habask, a c'holo ur gorread a 310 000 km2.\nPelec'h emañ mor Jawa\nStummet e oa bet da vare ar skornerezh diwezhañ pa savas kondon ar morioù. Bas a-walc'h eo ar mor-se (67 metr d'ar muiañ).\nEn em astenn a ra etre inizi Borneo en norzh, Jawa er su, Sumatera er c'hornôg ha Sulawesi er reter. Dre strizh-mor Karimata etre Sumatera ha Borneo, er gwalarn, emañ e darempred gant Mor Sina ar Su; dre strizh-mor Sunda etre Sumatrra ha Jawa, er gevred, eo liammet ouzh Meurvor Indez; dre strizh-mor Makassar etre Borneo ha Sulawesi, en norzh, emañ e darempred gant Mor Sulawesi. Er reter da Vor Jawa emañ Mor Flores, hag er gevred emañ Mor Bali.\nBras eo pouez ar pesketaerezh e Mor Jawa rak gwall beskedus eo. Meur a bark natur zo bet savet en arvor, evel en enezeg Karimunjawa, hag e-leizh a douristed a zeu di da arvestiñ ouzh ar vuhez dindan vor (koural, spoue...).\nEtre miz C'hwevrer ha miz Meurzh 1942 e c'hoarvezas eno Emgann Mor Jawa, unan eus an emgannoù taerañ war vor e-pad an Eil Brezel-bed. Distrujet e voe listri eus an Izelvroioù, ar Rouantelezh Unanet, Aostralia ha Stadoù Unanet Amerika gant morlu Japan a oa o tagañ Jawa.\nAdtapet diwar « https://br.wikipedia.org/w/index.php?title=Mor_Jawa&oldid=1674743 »\nDernière modification le 13 Kzu 2015, à 11:59\nKemmoù diwezhañ degaset d'ar bajenn-mañ d'an 13 Kzu 2015, da 11:59.


Pedervet quevren - An eizvet Chabistr - Wikimammenn\nPedervet quevren - An eizvet Chabistr\nYouen-Yan-Lois Derrien, 1779-1792 (?) (p. 384-386)\n◄ Ar seizvet Chab. Remejou ouz an dentationou bras An eizvet Chab. Penaus eo ret resista ouz an dentationou munut An navet Chab. Penaus eo e ranquer remedia ouz an dentationou munut ►\nPEguement bennâc ma zeo ret combati ouz an dentationou bras gant ur goraich ferm, ha ma zeo prositabl bras deomp ar victor pehini a c’hounezomp varnezo ; ez e cousgoude martese profitaploc’h deomp c’hoaz combati ervat ouz an dentationou munut : rac evel ma tremen ar re vras dreist ar re vunut e calite, e tremen ivez ar re vunut dreist ar re vras e niver quement, ma c’hell ar victor varnezo beza comparachet ouz ar victor var ar re vrassa. Ar bleizi hac an ourset a so hep douet ebet dangerussoc’h eguet ar c’helien ; hoguen coulgoude ne reont quet quement a importunite hac a ziesamant deomp, na ne exerçont quet quement hor patiantet evel ma ra ar c’helien. Un dra eas e deomp miret na raemp ur muntr, mæs un dra zificil e deomp en em viret ouz ar c’holeriou munut, peveus a re en em bresant an occasion bep moment. Un dra eas e da un ozac’h pe da ur c’hreg en em ampeich diouz an aoultriez, ne de quet quen eas-se en em ampeich diouz ur sell, en em ampeich da rei pe da receo carantez, en em ampeich da brocuri dre attaich faveriou munut evit ur re bennâc, ha da lavaret pe da glevet comsou a c’halantis. Eas aoualc’h eo chom hep laerez madou an nessa, mæs ne d’e quet quen eas-se chom hep o desirout. Eas aoualc’h eo chom hep rei fals-testeni e justis, hoguen dies eo chom hep lavaret ur gaou bennâc e conversation hac en antretien. Eas aoualc’h eo en em viret ouz ar vezvinti, hoguen ne de quet quen eas-se beza sobr ha moderet en dibri hac en efa. Eas e deomp miret na zesirremp maro hon nessa, hoguen dies e deomp miret na zesirremp e incommodite : eas e deomp miret na zeuemp da ziffami den, mæs dies e deomp miret na zeuemp d’e zisprisout.\nBref an dentationou munut-se a goler, a voal suspicion, a jalousi, a avi, a amourousdet, a follentez, a vanite, a zuplicite pe a zoublentez, a affeterez, a finessa, a songesonou disonest, ar re-se eo an exerciçou continuel hac an dentationou ordinal o deveus ar re zevota memes hac ar re greha : ha rac-se, va Philotee, e rencomp caout ur sourci hac un dilijanç vras d’en em brepari d’ar gombat-se ; ha bezit assuret penaus quellies victor a c’hounezomp var an adversourien munut-se, quellies-se ivez a berlesen a vezo lequeat er gurunen a c’hloar, pehini a brepar Doue deomp en e Varados : ha rac-se e lavaran penaus o c’hortos cembati ervat ha gant couraich ouz an dentationou bras, mar gu’erruont, e rencomp en em zifen ervat ha gant dilijanç ouz an dentationou munut hac an attacou sempl-mâ.\nAdtapet diwar « https://br.wikisource.org/w/index.php?title=Pedervet_quevren_-_An_eizvet_Chabistr&oldid=129527 »\nKemmoù diwezhañ degaset d'ar bajenn-mañ d'an 9 Eos 2018, da 16:41.


Public Enemy a zo ur strollad hip hop o tont a Long Island, New York.\nLogo ofisiel ar strollad Public Enemy\nDiwar ar strollad a rapourien hag a DJien Spectrum City, krouet gant Hank Shocklee, en em lak a ra ar strollad d'en em ober anavezout o tremen e titl kentan Public Enemy #1 en abadenn-skingomz Super Spectrum Mix Hour, hag a vez kaset en-dro gant Chuck D war gwagennoù ar skingomz soul WBAU.\nAr strollad a zo dreist-holl stummet gant Chuck D ha Flavor Flav o kanan, Terminator X d'ar platinoù, ha gant ar strollad-dans S1W.\nPublic Enemy ouzh al leurenn e 2000\nDifraosterien ar rap endalc'het, ar strollad en deus kinniget abaoe ar penn-kentan gant ur son feuls a-walc'h, produet gant ar Bomb Squad, stummet gant Hank Shocklee, Keith Shocklee, Eric "Vietnam" Sadler, ha Carl Ryder (a.k.a. Chuck D), ha gant pozioù endalc'het-kennan war stad ar c'hummuniezh du er Stadoù-Unanet. Dre-se e lakont da dremen mennozhioù Louis Farrakhan, leader an Nation of Islam.\n2.1 Ar strollad\n2.2 Raktresoù solo\nAnv gwir : Carlton Ridenhour\nKarg er strollad : Leader ar strollad, M.C.\nGanedigezh : 1an a viz Eost 1960\nAnv gwir : William Jonathan Drayton, Jr.\nKarg er strollad : M.C., degas a ra un tamm skanvder\nGanedigezh : 16 a viz Meurzh 1959\nAnv gwir : Richard Griffin\nKarg er strollad : Leader ar Security of the First World (S1W), M.C.\nGanedigezh : 1an a viz Eost 1960 (evel Chuck D)\nAnv gwir : Norman Rogers\nKarg er strollad :D.J.\nGanedigezh : 25 a viz Eost 1956\nSister Souljah : rappourezh, bezans a berrbad er strollad.\nSecurity of the First World (S1W) : d'an orin, ur strollad oc'h ober war-dro ar surentez e-pad nozhiadoù ar c'h/ crew Spectrum City ha meetingoù an F.O.I. (Fruit Of Islam). E-pad an abadennoù, ober a reont ar c'horegrafiezhoù (diazezet war an arzoù « mariaux » hag embreg an armoù).\n1998 : He Got Game (B.O. Film Spike Lee)\n1999 : Bring the Noise 2000 (morse embannet blamm d'un dizemglev gant o label, Def Jam)\n- Pawns in the Game (1990-Skyywalker Records)\n- Kao's II Wiz 7 Dome (1991-Luke Records)\n- Disturb N tha Peace (1992-Effect Records)\n- Blood of the Profit (1998-Blackheart)\n- And the Word Became Flesh (2001-Capitol Records)\n- Terminator X and the Valley of Jeep Beets (1991)\n- Terminator X and the Godfathers of Threat : Superbad (1994)\n- 360 Degrees of Power (1992)\nLogo ar strollad a zo bet treset gant Chuck D. Diskouez a ra ur paotr yaouank du e-barzh bizer ur poliser.\nGouzout a ra Flavor Flav sennin gant 11 benveg dishenvel.\nPladenn solo Flavor Flav, It's about time, n'eo ket c'hoazh bet embannet blamm da gudennoù gant e label, Def Jam.\nPa grogas Chuck D ha Flavor Flav gant o strollad, labour a raent evel dilojer e embregerezh tad Flavor Flav.\nLec'hienn nann-ofisiel, e-lec'h e c'hellomp pellgargan en un doare dieub ar bladenn Bring the Noise 2000, morse embannet.\nPublic Enemy Pozioù\nAdtapet diwar « https://br.wikipedia.org/w/index.php?title=Public_Enemy&oldid=1869961 »\nDernière modification le 5 Ebr 2020, à 11:42\nKemmoù diwezhañ degaset d'ar bajenn-mañ d'an 5 Ebr 2020, da 11:42.


Bremañ - Niv. 406\nDeiz pe zeiz\nSkignet eo bet film diwezhañ Jia Zhang-Ke, Shan he gu ren, e dibenn 2015 e Breizh (Au-delà des montagnes e galleg). Sell didruez ur filmaozer sinaat ouzh emdroadur e vro eo. Kinnig a ra un istor karantez etre ur plac’h ha daou baotr, un abeg hollvedel ma’z eus unan, evit pediñ an arvesterien da veizañ pegen diroll eo ar cheñchamantoù e Sina. Tri frantad zo er film: 1999, 2014 ha 2025.\nBloavezh ar spi eo 1999. Diwan a ra ar garantez koulz hag ar frankiz. Dañsal a ra an tudennoù war tonioù broioù ar C’hornôg o c’hortoz plijadurioù ar vuhez.\nBloavezh an disouezhenn eo 2014. Unan eus an daou baotr zo o vervel gant ar c’hrign-bev gwriziennet en e skevent dre forzh bezañ toullet an douar evit tapout glaou. Frailhet eo ar garantez gant hunvreoù an arc’hant gounezet re vuan.\nBloavezh an distro eo 2025. Komz a ra ar grennarded saozneg nemetken. Dre Google Translate e c’hellont divizout gant o zud a oar sinaeg c’hoazh. Divroet war aodoù Aostralia e flour ar Sinaad yaouank un alc’hwez roet dezhañ gant e vamm gwechall.\nEmañ ar bed o sellet ouzh Sina gant anken. Skoet eo eskemmdioù ar bed gant kemennadennoù embregerezhioù bras Sina. En em c’houlenn a reer da belec’h eo bet kaset o renerien, aet diwar wel e-pad ur miz. Buan a-walc’h ez eus bet disoñjet n’eo ket Sina un demokratelezh. Evelkent, gouzout a oar priñsoù ruz ar velestradurezh ne c’hello ket o c’heodedourien anduriñ pell goubrenerezh ar re emañ ar galloud ganto. Deiz pe zeiz e c’houlenno Sinaiz ur stad demokratel hag efedus, dellezek d’o sevenadur milvedel.\nD’ar c’houlz-se o devo adkavet ar Sinaiz alc’hwez o bro.\nA-zehoù d’ar c’hounabr\nRichan al lapoused,\nDreist ar meneier\nKan ar vugale.\nGerig ar skipailh hag N'eus netra skianteloc'h!\nKemennadennoù liesseurt kaset da Vremañ.\nKorsika, Katalonia, Iwerzhon, Martinik, Kolombia...\nPenaos emañ an traoù en Abc’hazia?\nE fin miz Du e oa bet aozet votadegoù e Turkia.\nBonedoù roz, aerborzh Kernitron-al-Lann, CMB...\nAr bed o kemmañ gant skouer ur maner e Brest.\nEmgleo Breiz, malizennad DaoDaf’, an arload Stag.\nPennad-kaoz gant Yann-Varc’h Thorel.\nBroudañ an eskemmoù\nPennad-kaoz gant Yannick Morin.\nPontoù da sevel\nPennad-kaoz gant Pêr Tangi, zo o vevañ e Shanghai.\nUr roll abadennoù radio a ra anv eus lennegezh.\nFilm nevez Pascale Breton, Suite armoricaine.\nDiv bladenn gant sonerien Lunch Noazh.\nDezrevell ur regata etre Pornizh ha Xixón.\nDaou rekipe: ar Breizhiflette ha fudge kraoñ-marmouz.\nDilennadegoù Turkia e miz Du. Etre brezel, aon ha floderezh\nAlbert Poulain. Tavet eo mouezh ar bobl\nSuite armoricaine, war roudoù an amzer


Kaozeal:Neutralizadur - Wikipedia\nNeutralizañ eo ar ger a vez implijet peurvuiañ en brezhoneg, neptuekaat a vez implijet a-wezhioù ivez. Ne'm eus ket klevet ar ger liveadur biskoazh. Mat e vefe renabliñ an termenoù-se a vez graet gante pell zo, peotramant mont da glask el levrioù. Ne dalv ket ar boan ijinañ gerioù nevez.\nN'on ket a-enep da "neutralizañ" ("neutralizadur"?). Implijet e vez "neptuekaat" gant ar ster-mañ war dachenn ar yezhoniezh war-digarez e talvez "neptu" "neutre"? N'eo ket reizh implijout ar ger-se gant ar ster-mañ war dachenn ar yezhoniezhiezh rak amañ ne dalvez ket "lakaat un dra bennak da vezañ neptu" met "lazhañ (un diforc'h)". Abalamour da se em boa graet gant "leveadur", rak "liveet" e vez an diforc'h etre div elfenn diforc'het e lec'h all. Ro din da soñj. Dalc'het e vo e kont, met marteze ne rin ket war-dro diouzhtu evit abegoù personel. (Sin mar plij dre skrivañ --~~~~). Neal (Kaozeal) 1 Eos 2007 da 07:24 (UTC)\n'Du 'walc'h on ganit evit a sell "neptuekaat". A-hend-all 'm eus kavet "neptuiñ" e geriadur An Here evit ar gimiezh : "Lakaat un drenkenn pe ur vazenn da goll he ferzh dre gediañ ouzh un drenkenn pe ur vazenn all". An terminadur-se 'h a mat diouzh ar yezhoniezh : "Lakaat ur gensonenn da goll he ferzh dre gezhiañ ouzh ur vogalenn pe ur gensonenn all", 'soñj ket dit ? Din-me 'vat, kuit a ijinañ gerioù nevez ha n'int ket testeniekaet e kav din eo gwelloc'h ober gant "neutralizañ" ha "neutralizadur" 'm eus bet klevet gant kelennerion evel Favereau, Jean-Dominique Robin, Stefan Moal... A galon ganit, Wikioñff 1 Eos 2007 da 11:48 (UTC).\nMat eo din. Pe hini a gavez gwell neuze? Marteze "neutralizañ" ha "neutralizadur" kentoc'h evit "neptuiñ" (ha "neptuadur" ?) a c'hellfe bezañ treuzkomprenet evel heñvlster "neptuekaat". A galon, Neal (Kaozeal) 1 Eos 2007 da 13:27 (UTC)\nAdtapet diwar « https://br.wikipedia.org/w/index.php?title=Kaozeal:Neutralizadur&oldid=229529 »\nKemmoù diwezhañ degaset d'ar bajenn-mañ d'an 28 Gwe 2007, da 17:02.


Buhez ar Zent. pages 430, 431. Encyclopédie Marikavel.\npages 430, 431\nBarnabas, Joseph eus e hano kentan, a oa eur judeo, a ouenn Levi, hag a c'hanas en enezen Chypr. E dud o vezan pinvidik bras, a gasas anezan d'ar skol da Jeruzalem, gant Gamaliel, brudetan kelenner a oa eu amzer-ze. Eno e reas anaoudegez gant Saul ha gant Stephan.\n0 klevet Jezuz o rei e gelennadurez, hag o welet ar burzudou a rê d'he harpan, e kredas e oa ar Zalver, hag en em lakas en renk e ziskibien.\nD'ar Pantekost, ar Spered-Glan a ziskennas warnezan evel war an diskibien-all. Bezan a oe ar c'hentan da werzan e vadou, ha da zigas ar pez en devoa bet evite da zant Per. Adalek an de-ze, prins an Ebestel en devoe eur garante vras evitan hag hen hanvas Barnabas, da lavaret eo, « Mab ar frealzidigez, » abalamour n'en devoa ket e bar da louzaoui ar c'halonou gouliet.\nSant Pol o vezan bet gonezet d'ar le, d'e dro, a c'hoantaas mont da Jeruzalem da welet sant Per. Kaout a reas eno sant Barnabas, e gamarad-skol gwechall, ha heman e gasas da di sant Per ha da di sant Jakez.\nGoude-ze ec'h ejont o-daou da brezek ar fe da Antioch. Eur bla pen-da-ben e chomjont er gêr vras-ze. Prezek a rejont gant kement a frouez ma c'honezjont eleiz a dud da Jezuz-Krist.\nGoude bezan bet sakret eskob o-daou (44), ec'h ejont gant Yan Mark, eur c'henderv da Varnabas, da gas ar C'helou-Mat betek enezen Chypr; dont a rejont a benn eus ar gouarner Sergius Paulus e-unan. Eus ar Chypr ec'h ejont da Berge; Yan Mark ne c'hoantae ket mont pelloc'h hag a zisroas ac'hane da Jeruzalem; eus a Berge ec'h ejont da Ikon, hag eus a Ikon da Lystr. Eno e parejont eun den ganet dall; ar burzud-ze a zouezas kement ar baganed ma kemerjont aneze evit daou zoue, ha ma klaskjont lazan koleou en o enor; mes hepdale en em gavas Judevien Ikon en Lystr, hag ar re-man a lakas Lystriz da vont en o eneb; Pol a oe hanter-lazet a dôliou mein ; an de war-lerc'h e c'hallas kaout Barnabas hag e tizrojont da Antioch.\nEr bla 5l, e pignjont o-daou da Jeruzalem, evit en em glevet gant an ebestel-all.\nGoude-ze en em zispartijont, rak Barnabas a c'hoantaas kas adarre gantan e genderv Yan Mark, ha Pol, o vezan m'hen c'have re bennadus, ne falvezas ket gantan e welet o vont d'e heul, hag a gemeras Silas da vont gantan.\nBarnabas hag e genderv a yeas da enezen Chypr, elec'h ma labourjont gant aked da ziazezan ha da astenn rouantelez Jezuz-Krist, hag elec'h ma teuas ar verzerenti da rei d'eze ar c'hurunennou mein presius a skedo war o zâl epad an holl eéternité.\nBarnabas a oa leun eus ar Spered-Glan. Ar Spered-Glan eo Spered Doue, hag ar spered-ze a zo eur spered a garante a ra d'imp karet bon nesan ha Doue da gentan; eur spered a beuc'h, a ra d'imp gouzanv pep tra, hep rei bon unan netra da c'houzanv; eur spered a c'hlanded, a ra d'imp tec'hel diouz kement hon dougfe d'an droug; eur spered a humilite, a ra d'imp en em anaout evit ar pez mac'h omp; eur spered a zentidigez, a ra d'imp plegan d'ar re o deus galloud warnomp.\nBezan ez eus ive tri seurt spered kontrol-beo da hini Doue; spered ar bed, spered Satan ha spered ar c'hig. Spered ar bed a lak an den da glask ar gloar hag an enor; spered Satan hen doug d'ar gasoni ha d'ar venjanz; spered ar c'hig hen tro war ar skanvadurez ha war au hudurnez.\nGwelet pehini eus ar sperejou-ze a heuilhet ? Gwelet pehini aneze o fevar a zo ouz ho kouarn ? Pe hini Doue, pe hini Satan, pe hini ar bed, pe hini ar c'hig ?


Enor 'zo bet roet da saveterien ar Sables-d'Olonne © Radio France - Grégory Jullian\nEr c'heleier emberr e taolomp ur sell ouzh an enklask en Oriant da c'houzout hiroc'h war ar gwallvlenier, enor a zo bet roet da saveterien an SNSM ha kaozioù a vez e Brest da lidañ 50 vloaz ar CRBC.\nDindan ensell emañ ar plac'h a oa 'barzh oto ar gwallvlenier\nOuzhpenn mil ha dud o deus kerzhet en Oriant 'vit reiñ enor d'ar paotrig bet falc'het disul. Klasket 'vez bepred war-lec'h blenier an oto met ar plac'h a oa en e gichen a zo bet harzhet. Unan deus ar vugale, oadet a zek vloaz a zo marvet kerkent, egile, e genderv a zo gant koma bepred. Muioc'h da glevet er c'heleier-mañ.\nEnor d'an SNSM\nKornioù boud a zo bet klevet 'mintin-mañ da 11e30 e pep lec'h war aodoù bro C'hall. Lidoù a zo bet dalc'het e koun tri savetaer deus an SNSM a oa marvet e bro Vendée digwener. Er Gelveneg eo n'em vodet 80 a dud. Ur vag deus al lise mor n'eus kemeret perzh. War aodoù Bro Leon ez eus bet taolet ur gurunennad bleunioù er mor gant akipachoù snsm enez Vaz, Rosko, Santeg, Kleder ha Ploueskat. Gérard Danieloù, eil dileuriad Snsm Penn ar Bed ha prezidant kreizenn Snsm Kleder n'eus kontet hiroc'h da Jañ Luk Bergot.\n50 vloaz 'zo oa bet savet Kreizenn an Enklaskoù Breizhek ha keltiek e skol veur Brest\nEvit an abadenn 'vez emgavioù ingal e kreiz an deiz, "méridiennes" o anv. Kement ha lakaat war-wel an hollad labour kaset en-dro gant enklaskerien ar greizenn. Hiziv eo deuet Jean Le Du ha Yves le Berr, kelenerien emerit war ar brezhoneg hag ar c'heltieg, da gontañ-kaoz diwar-benn "ar brezhoneg danvez studi'. Un ugent a dud a oa bremaik er CRBC.


Pajenn:Morvan - Buez ar Zent, 1894.djvu/136 - Wikimammenn\nPajenn:Morvan - Buez ar Zent, 1894.djvu/136\n20 a C’houevrer\nober ann drouk a erruaz goudeze. Evelato e falvezaz d’ezhan paea betek ar guennek diveza kement tra a ioa bet devet, hag evit gallout paea e verzaz he holl zanvez ha danvez he bried. Pebez kentel evit ar re a ra gaou ouz ho nesa, n’e ket hebken defot teuler evez, mes gant eur vouiziegez hag eur volontez parfet. Ar re-ma a dle gouzout n’e ket aoualc’h d’ezho kovez ho fec’hed, n’e ket aoualc’h d’ezho zoken kaout keuz d’ar pec’hed-se ha diouall da goueza ennhan adarre enn amzer da zont ; red e d’ezho ouspenn, ha red grons, rapari hervez ho galloud ar gaou o deuz great. Anez, n’o deuz pardoun ebed da c’hortoz digant Doue : er baradoz n’euz ket a zor-zigor evit al laeroun.\nEtre daou, e varvaz eskop Orlean, ha raktal ann dud\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/136&oldid=137313 »


Piv omp ? - UBAPAR\nHor pal : Unvaniñ kevredigezhioù ha kevelourien evit buheziñ an tiriadoù war ar maez\nAn UBAPAR, Unvaniezh Breizh evit Buheziñ ar Broioù war ar Maez, a zo unvaniezh kevredigezhioù a labour asambles a-benn buheziñ tiriadoù ha broioù Breizh ha kemer perzh en o dioren.\nGanet eo bet e 1983 diwar c’hoant kevredigezhioù lec’hel d’en em unvaniñ evit eskemm ha kreñvaat o nerzh. Daou lañs a oa d’ar c’houlz-se : "Lusk ar maezioù" kaset gant Tanguy Prigent goude an Eil Brezel Bed, d’ar mare-se Ministr al labour-douar hag hini ar Rannvroeladur, lañset e-penn kentañ ar bloavezhioù 80.\nDibaoe eo emdroet kalz an tiriadoù war ar maez hag eo cheñchet kalzig mont-en-dro ar bed. Koulskoude e kendalc’h ar c’hevredigezhioù da ginnig obererezhioù en un doare soupl ha just war dachennoù liesseurt (sevenadur, sport, dudi, endro, touristelezh, mont-tre e bed al labour, sikour ar re wanañ, deskadurezh...). Lakaat a reont ivez da labourat asambles aktourien a bep seurt : tud a-youl-vat ar c’hevredigezhioù, kelennerien, tud ar vugale, labourerien-douar, dilennidi lec’hel...\nKenderc’hel gant utopiezh un dioren a genskoazell aozet ha kaset gant an dud war an dachenn\nNiverus eo ar c’hevredigezhioù hag a laka da vevañ utopiezh an dioren a genskoazell, dre ar youl, ar blijadur, ar mignoniaj met ivez dre an emouestl hag al labour tenn. Intrudu a gasont e liamm gant ar buheziñ hag an deskadurezh, dre emouestl an dud a-youl-vat hag an implijidi, ar c’hevelerezhioù.\nAn deskadurezh pobl e servij tiriadoù maezioù Breizh\nc’hoant ganto dibab o buhez hiziv hag en amzer dazont,\nganto ur youl keodedel kreñv da stummañ tud « hollek » (tud sevenadurel, politikel, ekonomikel, naturel, sokial...),\na zouj ouzh mennozhioù ar re all, ken liesseurt e c’hellfent bezañ,\ntomm o c’halon ouzh an demokratelezh a vroudfe da vat perzh an holl,\npeogwir e vez pouezusoc’h an interest a-stroll eget an interest hiniennel, bepred,\nliammoù kengret kreñv etrezo, pezh a vroud an dud da sevel raktresoù,\nemskiant eus pinvidigezh o sevenadur, hag eus pinvidigezh yezhoù o bro peurgetket,\ndoujus ouzh an natur hag ouzh ar rummadoù da zont.\nAn UBAPAR : an deskadurezh pobl e servij tiriadoù maezioù Breizh. Abaoe ouzhpenn 30 vloaz eo an UBAPAR, Unvaniezh Breizh evit Buhezhiñ ar broioù war ar maez, ur rouedad kevredigezhioù (…)\nAr skipailh rannvro\nKaset eo da benn raktresoù an UBAPAR hag UBAPAR Endro gant ur skipailh rannvro, ennañ tud a youl vat ha gopridi o labourat e Breizh a-bezh, 5 departamant : Riwanon an Habask, (…)\nSturiet eo ar gevredigezh gant ur c’huzul-merañ ennañ dileuridi ar c’hevredigezhioù ezel ha dileuridi ar bodadoù labour. Skipailh ar c’huzul-merañ 2020/2021 Prezidant : RUAUD Michel (…)


Josefa de Óbidos, pe Josefa de Ayala Figueira (Sevilla, miz C'hwevrer 1630 — Óbidos, 22 a viz Gouhere 1684), a oa ul livourez portugalat, eviti da vout ganet e Spagn.\nMerc'h e oa da Baltazar Gomes Figueira, ul livour portugalat eus Óbidos. Labourat a rae en Évora, ha mont a reas da Sevilla hag eno e timezas da Catarina de Ayala Camacho Cabrera Romero, un dimezell eus Andalouzia.\nE 1634 e tistroas an tad gant e wreg ha Josefa, o merc'hig pevar bloaz, da Bortugal. Mont a rejont da chom da g-Quinta da Chapeleira, en Óbidos, pa oa-hi c'hwec'h vloaz. Eno e voe skoliet hag abred e tiskouezas bout donezonet da livañ, engravañ er metal, e kouevr, en arc'hant, un doare-ober anvet pontinho.\nBrudet e oa evel livourez bleunioù, frouezh, ha traoù dilach.\nE 1653, pa oa 19 vloaz, ec'h engravas embannadur an Estatutos de Coimbra. Goude e labouras evit kouentoù hag ilizoù.\nMervel a eure en Óbidos e 1684, da 54 bloaz, ha beziet en iliz San Pedro. He breur Barnabé de Ayalla a oa livour ivez.\nLevezonet kaer e oa gant al livour spagnol Zurbarán. Lezet he deus war he lerc'h ouzhpenn kant oberenn, en o zouez taolennoù a vleunioù er rummad anvet ar Mizioù.\nEmañ he brud o kreskiñ c'hoazh. E 1970 e voe gwerzhet un oberenn diwar he dorn evit 5.500 €, hag 20 vloaz goude e voe lakaet e gwerzh evit 200.000 €.\nAdtapet diwar « https://br.wikipedia.org/w/index.php?title=Josefa_de_Óbidos&oldid=1855222 »


31/12/2009 : Un huñvre em eus graet - Articles 2009-2010 - Articles du Télégramme / Pennadoù an Telegram - Articles / Pennadoù - Quêteur de mémoire en Finistère\nVous êtes dans : Quêteurs de mémoire / Klaskerien ha Treizherien soñjoù >\tArticles / Pennadoù >\tArticles du Télégramme / Pennadoù an Telegram >\tArticles 2009-2010 >\t31/12/2009 : Un huñvre em eus graet\n31/12/2009 : Un huñvre em eus graet\nSkrivañ a ran dit evit souetiñ dit ur bloavezh mat, gouzout a ran on un tammig abred met ne (ouzon) ouezan ket peur e erruo al lizher-mañ en da di-retred. Just a-walc’h, penaos e za ar bed ganit e ti ar re-gozh ? Kaozeal a rez brezhoneg atav gant da vignoned ?\nE CM2 on bremañ, kroget em eus da zeskiñ saozneg met ne blij ket re din, plijout a ra din muioc’h ar brezhoneg ! Ar c’hoant zo gant va gelennerez sevel ur raktres “Klaskerien ha Treizherien soñjoù” e-pad ar bloavezh skol. Met ne deus ket kalz a amzer evit aozañ an traoù (ha lavarout a ra e vo diaesoc’h diaesañ gant adreizhoù ar stad). Setu perak he deus goulennet deomp gwelet piv en hon familhoù a vefe a-du evit kemer perzh. Ar pal a zo kaozeal e brezhoneg etrezomp, tud kozh ha tud yaouankoc’h. An hini tostañ out, ha va zad ‘n eus lavaret din ez poa ur bern traoù da gontañ deomp diwar-benn an eil brezel bed. Me soñj e oas barzh ar parkeier pa oa erruet an alamanted er vro.\nMarteze e vefe dedennet ivez Josette, Ana-Vari ha Marsel evit eskemm ganeomp ivez. Animatourez an ti-retred a zo a-du ha dont a-rafemp, me ha va gamaraded, war-droad da welet ac’hanoc’h (ar gelennerez a lavar eo ekologeloc’h).\nRespont din buhan marplij, pres zo warnon da gejañ ganit e brezhoneg.\nBloavez mat, yec’hed ha prosperite hag ar baradoz e fin da vuhez !\nDa verc’h-bihan muiañ karet,\nPour cette nouvelle année, la petite Erell souhaite faire plus d'échanges en breton, avec sa grand-mère notamment. C'est ce qu'elle lui écrit dans cette lettre.


Pajenn:Sales - Introduction d’ar Vuez devot.djvu/461 - Wikimammenn\nPajenn:Sales - Introduction d’ar Vuez devot.djvu/461\neternelamant eus a Zoue.\nHoc’h ene e deveus ouzpen ur volontez toutafæt nobl, pehini a ell caret Doue ha ne ell quet e gassaat ennâ e-unan. Sellit peguer generus ha peguen dîn e ho calon ; hac ec’his na ell ar guenan en em arreti var netra gorrompet, nemet var ar fleurachou, evelse ivez ho calon ne ell beza e repos nemet e Doue hepquen, ha netra grouet ne ell e c’hontanti. Grit hardimant affliction var an amusamanchou violanta, pere a occupe muia quent ho calon, ha jugit e guirionez hac ii na doant quet leun a inquietud, a chagrin, a songesonou hac a sourciou importun ha cheinus etoues pere oa miserabl ho calon baour.\nAllas pa red hor chalon varlerc’h an traou crouet, e za gant un hast bras, o sonjal e c’halle contanti e desirou ganto ; mæs evel ma int atrapet ganti e vel ervat e commanç adarre da zesirout un dra-all ha ne deus netra evit e c’hontanti : rac ne fell quet da Zoue e caffe hor c’halon andret ebet a guement ma c’halle en em reposi varnezâ, quen nebeut hac ar goulm sortiet eus a Arc’h Noë, evit ma tistroi da gaout e Doue peveus a hini e sortiet. O pebez quenet a natur a so en hor c’halon-ni ! ha p’evit tra eta e dalc’him-ni a enep e meno da servicha d’an traou crouet ?\nO va ene caer, a dleit-hu da lavaret, te\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/461&oldid=103579 »\nKemmoù diwezhañ degaset d'ar bajenn-mañ d'an 27 Mez 2017, da 00:31.


Lec’hiadur Reiderland e proviñs Groningen hag en Izelvroioù\nKod post 9684-9694\nMaer Lo van Kats (PvdA)\nGorread 156,72 km²\ndouar 98,44 km²\ndour 58,58 km2\nHed 7° 5' .." Reter\nLed 53° 10' .." Norzh\nPoblañs 6 971 (31.05.2009)\nStankter 71 ann./km²\nLec'hienn ar gumun www.reiderland.nl/\nReiderland (distagañ :) a zo ur gumun e proviñs Groningen en Izelvroioù. Savet eo bet e 1990 : divodet e voe Finsterwolde ha Bad Nieuweschans ha kendeuzet e voent e Beerta. E 1992 e voe dibabet an anv Reiderland. Ar c'hêrioù ha kêriadennoù da-heul a ya d'ober ar gumun : Beersterhoogen, Beerta, Booneschans, Drieborg, Ekamp, Finsterwolde, Finsterwolderhamrik, Ganzedijk, Goldhoorn, Hamdijk, Hongerige Wolf, Kostverloren, Kromme-Elleboog, Nieuw-Beerta, Nieuwe Statenzijl, Bad Nieuweschans, Oude Statenzijl, Oudedijk, Oudezijl hag Ulsda.\nReiderland a zo unan eus ar peder c'humun izelvroat ma kaver kuzulierien a zo ezel eus ur strollad komunour (an teir c'humun all o vezañ : Heiloo, Scheemda ha Lemsterland). Da-geñver dilennadeg 2002 e teuas Nieuwe Communistische Partij-NCPN da vezañ strollad politikel pouezusañ Reiderland (44% eus ar mouezhioù, 5 kuzulier diwar 13).\nDa-geñver dilennadeg 2006 e kollas NCPN 3 dileuriad, hag e tapas kaout 18,3% eus ar mouezhioù. E kuzul-kêr Reiderland ez eus 13 dileuriad :\nGemeenteBelangen : 3 dileuriad\nNCPN : 2 zileuriad\nReiderland[kemmañ | kemmañ ar vammenn]\nReiderland a zo ivez anv un takad en Izelvroioù hag en Alamagn en em gavas dindan dour (en holl 33 c'hêriadenn hag ur gêr) e 1277 pa voe savet pleg-mor Dollart. Lod brasañ an takad a zo bet lakaet da bolder abaoe.\nA-benn ar 1añ a viz Genver 2010 e vo kendeuzet Reiderland, Scheemda ha Winschoten e kumun Oldambt. Winschoten eo a vo lakaet da bennlec'h.\nAdtapet diwar « https://br.wikipedia.org/w/index.php?title=Reiderland&oldid=1807259 »\nKemmoù diwezhañ degaset d'ar bajenn-mañ d'an 28 Gwe 2018, da 16:19.


HO PEAJOÙ KEVREET GANT AN ARLOAD KICEO | GMVA\nDu neuf pour le réseau Kicéo pour la nouvelle année\nC’hwi a faot deoc’h gouiet pegoulz resis e tremeno ar bus kentañ, rakwelet ho hentad pe gouiet pe arsav eo an hani tostañ da bal ho peaj ? Pellgargit an arload Kicéo ‘ta hag ho po titouroù àr ar rouedad bep ma taint.\nGant an arload-se, kinniget a-vat dre App Store ha Google Play, e c’hell ar veajourion lakaat kouchiñ o hent hag o eurioù gant an dremeniri, àr-bouez arc’hweladurioù spisaet bep ma vez titouroù nevez, gouiet pegoulz e tremeno ar bus kentañ, jediñ un hentad hag e welet àr ar gartenn.\nAn arload-se a zo darn ag ar reizhiad doareata lakaet e plas gant Kicéo. Gantañ e vez douarlec’hiet ar c’harbedoù, roet titouroù en arsavioù hag er busoù hag e c’hell ar vleinerion em ober doc’h an dremeniri (eurioù resis e pep arsav, meriñ an dizroennoù, alarm argoll …).\nUn diskoulm kavet gant ar rouedad treuzdougen boutin evit gwellaat e servij, an tostañ ar gwellañ d’an dud a ra gantañ.


Pajenn:Morvan - Buez ar Zent, 1894.djvu/146 - Wikimammenn\nPajenn:Morvan - Buez ar Zent, 1894.djvu/146\ngoude m’oa pignet Jezuz-Krist enn env, e oue choazet evit abostol e plas ann treitour Judas. Setu ama penaoz.\nGoude m’oa pignet hor Zalver enn env, ann Ebestel a zistroaz da Jerusalem. En em asambli a rejont neuze, ar Verc’hez Vari, ann diskibien all hag hi, enn eur gambr pe eur zal vraz, hanvet ar Senakl. Eno, epad dek devez dioc’htu, e tremenjont ho oll amzer o pedi, evit en em lakaat e stad da reseo ar Spered-Santel. Var dro c’houec’h-ugent a ioa anezho, ha lavaret e vije n’o devoa holl nemed eur galoun hag eur spered.\nEunn devez sant Per a gomzaz d’he vreudeur divar benn choaz eunn abostol all e plas ann treitour Judas. « — Gouzout a rit, emezhan, oa Judas unan ac’hanomp hag en doa ar memes karg ganeomp. Mes guerzet en deuz Jezuz, hor Mestr hag he hini, ha goudeze eo eat d’en em grouga. Red eo brema choaz enn he blas eunn all hag a zo bet eveldomp test euz a vuez hor Zalver, azalek ma oue badezet gant Iann betek m’eo pignet enn env. »\nAnn Ebestel hag ann diskibien all a zonjaz dioc’htu e Joseph Barsabas, leshanvet ar Just, hag e Mathias. O veza eta pedet ann Aotrou Doue da ziskouez he-unan pehini euz ann daou-ze a ioa guella ganthan a vije hanvet da abostol, e rejont da Joseph Barsabas ha da Vathias tenna d’ar zort. Hogen, ar zort a gouezaz var Mathias, hag hema a deuaz evelse da veza ann daouzekved abostol e plas Judas.\nGoude beza resevet ar Spered-Santel da zeiz ar Pantekost, ann Ebestel a ingalaz etrezho ann holl broiou a ioa anavezet d’ann ampoent, evit kaout peb hini he dachenn da brezeg ann Aviel. Sant Mathias en devoue ar Judee evit he lod, ha kerkent ec’h en em lakeaz da redet euz ann eil kear d’eben, euz ann eil karter d’egile. enn eur embann e peb leac’h oa Jezuz-Krist ar Mesias pe ar Zalver a c’hortozet abaoue keit amzer. Ne ehane da ziskouez ar virionez-ma d’ar Iuzevien dre desteniou sklear tennet euz ar Skritur Sakr, ha bez’en devoue ann eur da c’hounit eleiz anezho d’ar feiz kristen. Mes kalz re all\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/146&oldid=137324 »


Barzaz Breiz e Maner Kernot : lennegezh Breizh e dilhad Sul\nPublié le 13/11/15 22:31 -- mis à jour le 00/00/00 00:00\n200 a dud, 11 prezegenner brudet, sinema, abadenn Yann-Fañch Kemener, abadenn gant Marthe Vassalo....\nMet piv e oa Kervarker : un arkeologour, ur politikour, ur brezhoneger ? Pep perzhiad a zistroio d'ar ger gant ar respontoù roet gant kelennerien skol veur deuet da Vaner Kernod evit prezegenniñ e-pad daou zevezh.\nUr sapre labour a zo bet kaset gant ar CRBC evit prientiñ, embann, aozañ... ha danvez a zo evit klaskerien an dazont hag evit ar re sot gant an istor, gant istor ar Barzaz Breiz.\nE Kemperle, evit deiz-ha-bloaz ganedigezh Kervarker oa bet lidet an den meur gant meur a dra : traoù brav ha simpl evit beilhadegoù e Maner Kernod gant konterien ha kanerien brezhonegerien holl, bugale o teskiñ kontañ "dek den b'ar boden ui" e skol Diwan Kemperle, ar c'hollog e Kernod, ha traoù drol un tamm evel un abadenn e galleg penn da benn...\nEvel al levr "Barzaz Breiz" an ti-embann Coop Breizh gant ger ebet e brezhoneg e-barzh. Geo, geo, an titl... Hag hiziv an deiz evit an neb a garfe anavezout oberenn Kervarker e brezhoneg ? Adembann ebet, siwazh...\nBarrek ! Pa vez Sekou deuet da vout Superman ! par Kerne Multimédia le 07/05/2021\nPriz ar Vugale ha Priz ar Yaouankiz : lennit, skrivit, skignit par Kerne Multimédia le 28/04/2021


Pajenn:Juluen - Evel ma pardonomp.djvu/9 - Wikimammenn\nPajenn:Juluen - Evel ma pardonomp.djvu/9\nDoue ! Dec’h e oa o zro, ha warc’hoaz, e vo hon hini... An amzer a detl, hag an ankou a zo kriz ha didruez. Met da betra sonjal, kement-se, en amzer dremenet !... « Pa vez glac’haret an den, eo kouls d’ezan kana eget gouela » ...Lezomp an treou ze a gostez breman... ha deuit, sed, da zibri ho skudellad soub... Arru eo diwezat anezi, tremenet eo koulz koan, ( Hag e ya môn da gichen an oaled , da drentpa ar souhenn) ha bremaïk e vo poeut d’imp mont da gousket !\nYa ! mamm goz ! met gant an avelaj-man,... dïroliet eo an amzer,... n’allfomp ket serri eul lagad.\nBah 1... n’ hon deus den, ni, er-maez... hag ez afemp da gemer kement-se a boan-spered !\nYANN, tostaet ouz ar prenestr a sell er-raez\nO, evit me, n’am eus ket aoun da-vihana... ha pa glevan ar mor o c’hoari e benn hag o trouzal, evel ma ra breman, e kav d’in e klevan e vouez ouz ma gcrvel, evel ma zad koz gwechall... n’ hoc’h eus ket a sonj,,.. en noZ ma savetaas lestr tri-gwern an i lollandiz.\nMON, gant eus\nO 1 ro, peoc’h !... Yann !... ro peoc’h !... diwezatoc’h cz i, met hirio I... petra sonjez ?... re yaouank,... re yaouank... Eur gvvaz ’out memez tra, Yann, ma fôtr bihan... Doue d’az pennïgo ! ha da skuilhae vennoz warnoc’h ho taou !... Sed, deuit breman, aman, da gichen an tan, da zibri ho tamm soub.\nMARÏVONIG ha YANN, en eur dostdt\nTrugarez !... Bennoz Doued’eoc’h mamm goz !\nHa c’houi, mamm goz, ne debrot tamm ebet ?...\nMON, en eur vont da gichen ar c’houfr\nBremaïk ! e kavin gwelioVh ma boued, p am bo echu ma Iabour... Ha neuze, evid ar c’heit e vin e-dro d’ar pakadennou-man !... N’eo ket ar pez a zo anezo !... Pipi Varkêr a dle dont aman gant e garr... Met n ? eo ket an tammouigou treou a zo aman a lako kement-se e warc’h Moji da e’houeza.\nAdtapet diwar « https://br.wikisource.org/w/index.php?title=Pajenn:Juluen_-_Evel_ma_pardonomp.djvu/9&oldid=129224 »


Fernanda Fernández (Zújar, Granada, 1755 - ?) zo ul leanez etrerevek, kentañ den anavezet evel-se en Spagn.\nGanet e oa en 1755 e Zújar, ur gêriadenn dindan abati Baza, en eskopti Guadiz. Savet e voe gant tud onest ha kristen. Troet e oa gant ar relijion ha mont a reas da leanez d'an 10 a viz Ebrel 1774, pa oa 18 vloaz. En ul leandi e kêr Granada e oa.\nAdal he c'hrennoad e taolas evezh, pa basae pe pa strevie, e tifluke eus he reizh un tamm kig 3 cm hed hag e teue en-dro en e lec'h. E 1787 e kontas kement-se d'he c'hofesour ma voe lakaet e-maez al leandi ha bac'het. Un enklask a voe graet gant an Iliz. Medisined, doueoniourien hag arc'heskob a roas o ali.\nAnavezet eo abalamour d'ur medisin kuban, Tomás Romay y Chacón, a embannas hec'h istor en 1813.\nAdtapet diwar « https://br.wikipedia.org/w/index.php?title=Fernanda_Fernández&oldid=1749115 »\nDernière modification le 22 Mae 2017, à 17:57\nKemmoù diwezhañ degaset d'ar bajenn-mañ d'an 22 Mae 2017, da 17:57.


Pajenn:Ar Floc'h - Deuz ar garantez d'ar maro - Ar Bobl, 1909.djvu/9 - Wikimammenn\nPajenn:Ar Floc'h - Deuz ar garantez d'ar maro - Ar Bobl, 1909.djvu/9\nRomant gazeten AR BOBL 9\nX. — Kasoni al lez-vam\nEun nebeud deveziou goude, an itron Kerzuliek (leshanvet Clamort) a lavaraz ar c’homzou-ma d’e fried :\n— « Gwelloc’h eo did, Alphons, mont d’ober eun dro da Vellak, evit gwelet ha trugarekaat an dud о deuz savet hor merc’hik Gwennola, an dra-ze a rai kalz a blijadur d’ezo, a zinec’ho o spered, rak evit c’hoaz, oun zur, n’ouzont ket petra eo deut da veza ar bugel a gwittaaz anezo brema zo eur miz. »\n— « Gwir a leverez, Heloïse, ha senti а rin ouzid.\nIa, ezom em euz da welet an dud ze oll, da drugarekaat anezo deuz ar vadelez о deuz bet evidomp o sevel hor merc’hik muia-karet.\nD’al lun vintin, an aotrou Herry a gemeraz evit an eil gwech penn an hent evit mont da Vellak, hag eiz devez e vezo oc’h ober e dro.\nEn devez warlerc’h, d’ar meurz da beder heur deuz ar mintin, an itron a ioa war zao о tihuna an daou vevel hag an diou vatez.\nPa oant dihunet, e lavaraz d’ezho en em renta ebarz ar zal vraz d’an traon, el leac’h ma tlie komz gantho.\nD’an taol a beder heur hanter, an itron, krenv e mouez ha tan ar gasoni [en] e c’halon, a lavaraz neuze d’ar metejen ar c’homzou-ma.\n« Selaouit, va zud, eun dra hag a rankfoc’h ober, kousto pe gousto, pe ar maro a zo tost d’eoc’h :\nAr plac’h a zo digouezet en hor maner n’eo nemed eur zorserez, eur gaouiadez hag e deuz c’hoant da gaout perz el loden vrasa deuz danvez va bugale…\nBremaik eta c’houi a zerro oll doriou ar maner, ha goude e tennfec’h deuz ar c’hraou ar pevar marc’h a jom ennhan, hag e stagfoc’h anezho, daou ouz he diwesker, ha daou ouz ho divrec’h, ha pa lavarin d’eoc’h : araok ! touchit d’ar c’hezek, evit ma vezo great mel deuz eskern ar zorserez-ze.\nAdtapet diwar « https://br.wikisource.org/w/index.php?title=Pajenn:Ar_Floc%27h_-_Deuz_ar_garantez_d%27ar_maro_-_Ar_Bobl,_1909.djvu/9&oldid=156529 »\nKemmoù diwezhañ degaset d'ar bajenn-mañ d'an 6 Meu 2020, da 14:12.